
Sejak 1973, inflasi di Malaysia sudah 
meningkat ke paras yang agak tinggi dan 
pada awal tahun ini nampaknya kadar 
inflasi sudah mula melebihi 1096 sekali 
lagi! 


Pendedahan setiausaha politik Dr. 
Mahathir sebagai agen KGB telah meng- 
gemparkan Malaysia baru-baru ini. Apa 
pula matlamat dan cara-cara yang di- 
gunakan oleh KGB di rantau ini? 


Peralihan di negara dan parti peme- 
rintah China setelah Mao Zedong me- 
ninggal dunia 5 tahun lalu akhirnya telah 
menghasilkan pendirian baru yang meno- 
lak sebahagian besar dari pemikiran dan 
dasar Mao dari penghujung tahun 50an. 


Rendra — penyair, seniman, aktivis — 
tidak perlu diperkenalkan lagi di alam 
Nusantara. Rendra menganggap analisa 
sosial, ekonomi dan politik sebagai se- 
bahagian dari tanggungjawab senimari. 

Semenjak Malaya merdeka pada tahun 1957; kadar 
kenaikan harga barang-barang di negeri kita agak rendah 
sehingga tahun 1973. Pada tahun ifu, kadar inflasi telah 
meningkat ke paras yang amat tinggi dan semenjak tahun 
itu harga barang-barang terus meningkat dengan kadar 
yang agak pesat. Malah, pada awal tahun ini, kadar 


.inflasi dijangka melebihi 10% setahun! Ikutilah analisa | 


kami tentang masalah rumit ini ` 
Rombakan kabinet oleh Datuk Seri Dr. Mahathir 
telah memperkuatkan kedudukan puaknya — termasuk 
(Datu Musa Hitam dan En. Sanusi Junid — dalam kabinet 
baru sambil melemahkan pihak lain yang boleh men- 
` cabarnya; pada satu pihak, Tan Sri Ghazali Shafie diton- 
jolkan — sambil diperlemahkan — apabila dibuang ke 
(Kementerian) Luar Negeri. Kementerian Pertanian dan 
Kementerian Perusahaan Awam pula dilemahkan dengan 
pemulihan Kementerian Pembangunan Nasional & Luar 
Bandar (yang pernah dipegang oleh Allahyarham Tun 
Razak dahulu, misalnya, apabila Aziz Ishak menjadi 
Menteri Pertanian sebelum dipecat dari kabinet Tunku 
dahulu). Di samping itu, pemulihan Majlis Ekonomi 
Negara pula akan membataskan kegiatan-kegiatan 
Kementerian Kewangan pula. 
Penangkapan Siddiq atas tuduhan bersuhabat dengan 
-K.G.B. mengingatkan kita tentang ancaman Soviet di 
rantau ini. Ikutilah analisa yang berikut mengenai 





tujuan, sasaran serta gerak-geri Soviet di Asia Tenggara. 


Lima tahun setelah Ketua Parti Komunis China Mao 
Ze Dong meninggal dunia pada Ogos 1976, pemecatan 
balunya serta rakan-rakan yang kenali sebagai “Kumpu- 
lan Empat”, puak Deng Xiao Ping telah berjaya mengam- 
bil alih teraju negara dan Parti Komunis China pada per- 
tengahan tahun ini. Demi mengejar matlamat modenisa- ` 
sinya, jawatankuasa pusat Parti Komunis China yang di- 
ketuai oleh Hu-YaoBang, seorang pengikut Deng telah 
menerbitkan usul mengenai pendiriannya masa kini. 
Antara lain, dokumen penting ini telah menolak hujjah- 
hujjah serta dasar-dasar yang pernah dikaitkan dengan 
nama Mao dari tahun 1957, termasuk “Langkah Besar 
ke Depan” dan “ Revolusi Budaya”. 

W.S. Rendra adalah penyair Bahasa Melayu/Indonesia 
yang terkenal pada masakini. Dia juga pernah bergiat 
dalam pementasan drama yang membidas pemerintah 
Indonesia kini. Beberapa tahun lalu, dia telah ditahan 
selama beberapa bulan oleh kerajaan Gen. Suharto. 
Ikutilah wawancara N./. dengan tokoh seniman ini. 

Omar Mukhtar adalah seorang ulamak Libya yang 
telah memimpin perjuangan lanjutan di padang pasir 
negeri Arab itu terhadap Imperialis Itali pada tahun 20an 
dan awal tahun 30an. Mustapha Akkad — pengarah filem 
The Message yang cuba menggambarkan riwayat hidup 
Rasul-Allah — telah mengarah sebuah filem yang ber- 
mutu tinggi mengenai perjuangan mulia ini. 

Selamat Hari Kebangsaan pada para pembaca yang 
budiman. © 

TOHMAH-TOHMAH PALSU: 
TULISAN NORDIN RAMLI 


Zaman Jusoh, Bukit China, Kelan- 
tan: Saya sungguh terkejut tulisan 
saudara Nordin Ramli ` di dalam 
Nadi Insan Bil 26 KN 0088/81 ke- 
luaran bulan Jun 81, berkenaan 
dengan Serbuan dengan- Gas 
Pemedeh Mata Penceramah PAS di 
Besut Jerteh Trengganu. 

Dalam tulisan saudara Nordin, 
sebanyak 28 buah Tiga kali tiga 
ton, 4 kali tiga perempat ton Land 
Rover dan 1 kali Bas tentera datang 
menyerbu penceramah-penceramah 
PAS di Besut, Jerteh. Jika diisikan 
semua kenderaan di atas saya 
anggarkan sebanyak 580 anggota 
tentera termasuk anggota Gerak 
Khas (Komando) datang menyerbu 
penceramah PAS tersebut, hai 
nampaknya penceramah PAS ter- 
sebut lebih bahaya daripada 
Komunis di hutan 'belantara negara 
kita Malaysia ini, kah-kah begitu 
saudara? Janganlah saudara mem- 
buat tuduhan melulu begitu sekali. 
Wahai saudara cubalah saudara 
fikirkan anggota tentera hanya di- 
tugaskan menghapuskan musuh- 
musuh negara dan juga pengkhianat 
Tanahair kita, bukannya menjaga 
penceramah-penceramah yang 
datang membuat ceramah di se- 
genap kampong, hanya untuk 
mengisi perut sendiri, tugas-tugas 
yang demikian adalah tanggung- 
jawab Polis Diraja Malaysia bukan- 
nya anggota Angkatan Tentera 
Malaysia wahai saudara, nampaknya 
saudara Nordin belum lagi menge- 
nali yang mana satu Tentera dan 
yang mana satu Polis. Dengan yang 
demikian saya syorkan saudara 
Nordin menceburkan diri di dalam 
Angkatan bersenjata (Tentera/Polis) 
supaya dapat saudara membezakan- 
nya. ` ` 

Saya berharap kapada saudara 
Nordin, janganlah pakai hentam 
sahaja, kami anak-anak watan yang 


bertugas menghapuskan musuh- 
musuh negara telah tercemar 
dengan tulisan saudara itu yang 
mana lojik sama sekali. 

Ayohlah saudara, ceburkanlah 
diri saudara di dalam Angkatan Ber- 
senjata yang mana tenaga muda 
saudara. berkehendakkan untuk 
menjaga NEGARA. BANGSA DAN 
NUSA, janganlah saudara pandai 
cakap di meja kopi sahaja. Jangan 
jadi angan-angan Mat Jenin. Fikir- 
kanlah saudara-saudara mu ini ber- 
korban nyawa dan sanggup terpisah 
dengan anak, isteri dan keluarga 
demi untuk menjaga tanahair sen- 
diri, juga menjaga saudara dan anak 
isteri saudara supaya saudara tidur 
lena hingga ke pagi. 

Saya berharap kepada suadara 
Nordin supaya fikirlah dahulu se- 
belum membuat tuduhan melulu 
yang menjatuhkan nama baik Ang- 
katan Tentera Malaysia yang men- 
jaga keamanan negara kita 
“MALAYSIA”. í 








Thomas a/l Savarimuthu, Bidor, 
Perak: Saya sebagai pembaca tetap 
majalah Nadi Insan ingin mengemu- 
kakan buah pendapat dan cadangan 
yang kreatif dan membina demi me- 
neroka masa depan yang cerah dan 
cemerlang Nadi Insan sebagaimana 
yang dipinta oleh Sidang Pengarang 
Nadi Insan. 

Saya berpendapat Nadi Insan 
wajarlah menyajikan rencah-rencah 
berita yang lebih mendatangkan 
kesan dan pengajaran kepada si 
penalaahnya. Contohnya riwayat 
hidup tokoh-tokoh politik veteran 
tempatan. dan asing serta sumba- 
“ngan dan khidmat bakti mereka ke- 


pada bangsa dan nusa. 
Saya juga merayu kepada pener- 


bit supaya menghidangkan ruangan 


soal jawab di mana wujudnya per- 
bincangan dan diskusi di antara 
pembaca dan pengarang. Menerusi - 
sudut ini banyak kekeliruan dan ke- 
muskilan serta kemunafian' dapat 
dikupas dan ditafsirkan. Ini secara 
jangsung meluaskan skop panda- 


ngan dan melapangkan gedung 


pengetahuan am seseorang pembaca 
budiman. 5 . 
Saya beranggap bahawa Rencana 
bersiri “Al-Kisah Kapitalisme 
dengan potrait-potrait kartunnya 
tidaklah begitu perlu dan sesuai un- 
tuk ditatap kerana ianya tidak me. 


. rangsang pemikiran umum dan ber- 


sifat kritikal. Sebaliknya ruangan 
itu boleh diselitkan dengan warta- 
warta hangat seperti Dasar Ekono- 
mi Baru, Dasar Kebudayaan Ke: 
bangsaan, Dasar Pelajaran Kebang- 
saan, Dasar Perpaduan Nasional dan 
sebagainya yang lebih menarik dan 
bermenafaat untuk diketahui dan 
difahami supaya tidak mudah di- 
selewengkan dan dipesongkan oleh 
unsur Anti-nasional yang-tidak ber- 
tanggungjawab. 

Dari segi Kewangan, jika ‘sidang 
penerbit menghadapi masalah kos 


. pengeluaran bolehlah ditambahkan 


sedikit. harganya (Nadi Insan) se- 
laras dan sejajar dengan kualiti dan 
kuantitinya supaya tidak terlalu 
membebankan penerbit dan pem- 
baca. ° 
Saya fikir ulasan-ulasan karya- 
karya hasil Sasterawan haruslah di- 
lipatgandakan bagi pemahaman dan 
pengenalan yang lebih erat lagi. ` ` 
Sekian sajalah serba sedikit buah 
fikiran yang sempat saya utarakan 
pada sidang redaksi. Semoga pihak 
Pengarang akan meneliti dan mem- 
perinci serta menghitung dengan se- 
dalam-dalamnya dan semasak- 
masaknya sebelum mengorak 
langkah-langkah konkrit dan tegas 
bagi melaksanakannya. Pertimba- 
ngan dan perhatian pihak Tuan 
sangat-sangat dihargai. @ 





wawancara 


RENDRA 


PENYAIR, SENIMAN, AKTIVIS 








NI: Bagaimanakah perkembangan sdr. sebagai seorang 
seniman ‘pada awal tahun 60an di bawah ORLA (Orde 
Lama) 

R: Saya mulai tertarik mengarang itu sebetulnya sejak 
saya masih kecil, umur 14-15 tahun. Kumpulan sajak 
saya yang pertama ialah Ba/ada Orang-Orang Yang Ter- 
cinta. Saya tulis sajak semasa di sekolah menengah atas, 
dan sebahagian lagi saya tulis sewaktu itu saya masih 
junior. Ya, pada waktu itu, saya banyak sekali dipenga- 
ruhi oleh. sastera Jawa: dalam pengertian itu, seperti juga 
orang Jawa, kalau mengarang syair, harus bisa dinyanyi- 
kan. Jadi bentuk sajak saya sangat oral, selalu memen- 
tingkan bunyi kalau dibaca, irama dan hal-hal lain yang 
berhubungan dengan ekspresi oral semacam itu. Ini 
bukan bererti bahawa bentuk itu, terutama yang domi- 
nan, tetapi meskipun isi yang penting, tetapi untuk yang 
dipakai, itu'tidak hanya sekadar yang bisa dibaca, tapi 
bentuk yang bisa juga diucapkan. Jadi bukan bererti 
bentuk yang saya pilih itu menjadi ikatan untuk ide-ide 
yang saya punyai dalam fikiran saya, malahan menolong 
menjadi kekuatan pengucapan, menjadi plastik (gaya) 
pengucapan dan ide dalam fikiran saya dan pengalaman 
dalam batin saya. Sebagai seorang remaja waktu itu, saya 
lebih tertarik kepada pengalaman-pengalaman mistis , 
pengalaman-pengalaman keagamaan dan juga bagaimana 
Orang remaja akan menuju ke alam dewasa, mempunyai 
konflik-konflik moral dalam dirinya, yang bersumber 

` mengait, kontrol-mengontrol, 


dari agama dan tradisi. Itulah yang pengaruhi tema-tema 
yang saya karang waktu itu. Saya kurang tertarik kepada 
masalah politik, sosial dan sebagainya. Waktu itu, saya 
tidak tertarik kepada persoalan politik, sosial kerana 
saya masih muda sekali: pendidikan yang saya dapat di 
sekolah tidak memberikan bahan pengetahuan terhadap 
hal-hal yang berkenaan dengan hak-hak hukum seorang, 
dengan analisa sosial dengan analisa politis dan dengan 
nilai-nilai ekonomi. sadi hal-hal semacam itu tidak mem- 
berikan iklim kepada alam fikiran remaja saya untuk 
dekat dengan masalah dan politik, sosial, ekonomi dan 
semacam itu. 


NI: Pada tahun 1964, kalau tak silap saya, Manifesto Ke- 
budayaan telah dikeluarkan. Adakah Bung terlibat dalam 
usaha itu dan apakah sikap Bung terhadap usaha itu? 

R: Sewaktu ada gerakan manifesto kebudayaan, saya 
ikut menyokong kerana saya memang tidak suka dengan 
keadaan yang membatasi perkembangan peribadi. Waktu’ 
itu, ialah demokrasi terpimpin — ini terpimpin, itu ter- 
pimpin. Apa lagi pada waktu Lekra mula mencanangkan 
bahawa politik harus menjadi panglima: kepada pengerti- 
an saya, kebudayaan tidak seperti itu. Dalam pengertian 
saya, kebudayaan itu berkembang secara g/obal. Tiap- 
tiap sektor kebudayaan itu mempunyai hak-hak masing- 
masingnya untuk berkembang dengan penuh, kait- 
tetapi tidak satu sektor 
yang patut menjadi pemimpin. Pada waktu itu, nilai 
politik akan mendominir semuanya dan lalu doktrin 
politik yang berlaku akan menjadi censor bagi unggapan 
peribadi. Pada zaman itu saya menentang dengan keras 
dan saya ikuti menandatangani Manifesto Kebudayaan 
yang juga berpendapat bahawa sektor kebudayaan harus 
berkembang secara sejajar, secara harmonis dan secara 
berkait-kaitan. 


NI: Adakah saudara masih bersetuju dengan pendirian 
itu ataupun bolehkah kita kata sekarang bahawa 
Manikebu itu ada udang sebalik batu? 

R: Udang di balik batu ada di mana-mana, tapi sewaktu 
saya menandatangani itu, tidak ada udang sebalik batu. 


NI: Mungkin Bung boleh menjelaskan dalam kegiatan 
ini ada kemungkinan mereka yang mengatur dalamnya 

mempunyai niat yang lain, seperti menjatuhkan atau me- 
malukan pemerintah ORLA. I 

R: Kalau mahu menentang pemerintah ORLA, terang 
saya pun menentang pemerintah ORLA. Sejak sebelum 
ada KAMI-KAPPI saya sudah menentang pemerintah 
ORLA. Ini adalah kerana saya anggap ada satu situasi 
membatasi perkembangan peribadi seseorang, dan juga 
orientasi-orientasi pembangunan atau revolusi waktu itu 
yang bagi saya menyalahi kewajaran kemanusiaan. Ter- 
lalu banyak berkibiat kepada alam fikiran barat. 
Sosialisme yang dimengertikan hanya sosialisme yang 
. berorientasi Marxist, terlalu bergantung kepada 
pengertian gotong-royong. Sebetulnya, itu bukan sistem, 
itu hanya sekadar moral, tidak ada rasionalisasi yang 
jelas. Tidak ada pendekatan ekonomi yang jelas. Selalu 
membingungkan. Bung Karno pada waktu itu makin 
feudalistis, makin gaya raja-raja Jawa yang saya benci. 
Jadi makin tidak ada kontrol, makin tidak menyukai 
kritik-kritik: jadi saya menentang ORLA. 


NI: Bila ORLA jatuh, selepas G-30-S, apakah saudara 
setuju dengan kejatuhan ORLA yang digantikan dengan 
ORBA (Orde Baru). 

R: Pada waktu ORLA jatuh, saya berada di luar negeri. 
Saya tidak bisa bicara sama autentik bagaimana terjadi- 
nya. Saya kembali sudah ada ORBA dalam tahun 1967 
dan saya kaget sekali dengan terjadinya kekerasan- 
kekerasan. Jadi sisa-sisa perubahan kekerasan dari ORLA 
ke ORBA masih terasa waktu itu sehingga saya beraksi. 
Saya menggambarkan bagaimana bangsa ini mempunyai 
potensi untuk menjadi keras dalam sebuah drama 
pendek yang bersifat unikata, ertinya memakai kata- 
kata hanya sedikit sahaja, ... yang waktu itu mendapat 
tentangan keras dari golongan KAMI-KAPPI, tapi pada 
waktu akhirnya bisa saya pertahankan. Lalu menjadi 
satu drama yahg mendatangkan penonton yang meluap, 
Itulah reaksi saya pertama terhadap situasi ORBA yang 
saya kenal. Lalu sehabis itu, ada situasi di mana 
kebudayaan bisa berkembang di mana eksperimen- 
eksperimen dilakukan. Semasa saya di Amerika telah 
dapat kesempatan untuk mempelajari apa yang dinama- 
kan metode sosiologi dan metode penglihatan ekonomis. 
Ini semua menyebabkan saya lalu mempunyai panda- 
ngan sosiologis, ekonomis, dan politis dan saya lihat 
bahawa bangsa Indonesia pada umumnya di dalam per- 
kembangan kebudayaannya sangat ketinggalan di tiga 
sektor ini, iaitu sektor sosial, politik dan ekonomi. 
Memang dulu, sektor sosial, politik 'dan ekonomi me- 
rupakan monopoli e/ite yang berkuasa dan orang ber- 
kuasa — raja-raja, neng dan sebagainya. Itu bukan 
masalah rakyat, tetapi setelah abad dua puluh ini, me- 
rupakan masalah rakyat. Rakyat harus ikut berpartisipasi 
di dalam memberikan pola perkembangan sosial, politik 
dan ekonomi. Perkembangan ini harus dibela, tidak bisa 
kita berfikir secara ekonomis, sosial dan politis hanya 

dengan menelan mentah-mentah hasil konklusi berfikir 
orang-orang Barat di bidang sosial, ekonomi dan politik. 
Kita sendiri harus menganalisa keadaan kita dan kita 
sendiri harus merumuskan dengan cara kita dan hasilnya 


-belum tentu sama. Jadi tidak usah kita terlalu gampang 


sahaja berkiblat kepada rumusan-rumusan yang dibikin 
oleh orang-orang yang bukan kita — orang-orang 'asing 
ini. Cukup kita mempelajari metodenya dan dengen 
metode ini kita lalu harus mulai bergerak, mengumpul 
fakta sosial, politik dan ekonomis yang ada di tanahiair- 
dan lalu merumuskannya sendiri. Ternyata hal ini tidak. 
gampang. Pertama, ketika sektor kebudayaan ini 
memang belum digulongkan secara demokratis, fakta- 
fakta sosial, politik dan ekonomi tidak dibicarakan 
secara demokratis," tidak gampang orang mempelajari 
fakta-fakta atau mengumpulkan fakta-fakta sosial, 
politik, ekonomi. Saya tidak akan begitu gampang 
mengumpulkan fakta-fakta mengenai kecerobohan . di 
perusahaan PERTAMINA misalnya atau di bidang ' 
kehakiman. Dengan keta lain, fakta-fakta politik, 
ekonomi, sosial tidak terbuka, tidak dapat dibicara se- 
cara demokratis. Oleh kerana itu, banyak sekali ke- 
simpulan-kesimpulan itu dan rumusan yang dari ketiga 
bidang itu, yang kita makan mentah-mentah dari luar 
negeri, tidak melewati secara disiplin ilmiah, tidak 
melewati proses analisa dan melewati proses derivikasi. 
Ini menunjukkan standard kesederan politik yang sangat 


‘rendah. Ini sangat berbahaya kepada kebudayaan. Oleh . 


kerana ini saya beranggapan kalau saya memang seorang 
seniman, yang mempunyai tanggongjawab terhadap 
perkembangan kebudayaan, saya harus membela ketiga 
sektor ini, supaya ia menjadi sektor yang terbuka untuk 
diperkembangkan secara autentik dan segar oleh ke- 
kuatan kita sendiri. Itulah sebabnya saya banyak ter- 
libat dalam memperjuangkan kebebasan berorientasi di 
bidang politik ekonomi dan ini menyebabkan saya ada 
clash atau ada hubungan yang agak tegang dengan 
penguasa sejak tahun 1970. 


NI: Pernah dikatakan bahawa karya-karya Bung selepas 
1973 lebih mencerminkan kecenderungan atau trend 
baru. Apakah pandangan ini benar? 

R: Ya, kerana untuk puisi, saya harus merenung agak 
lama, atau mengalami dalam diri saya pengalaman bahasa 
itu. Saya harus mencari metofara yang tepat, agar supaya 
puisi saya itu mempunyai kekuatan yang sama dengan 
puisi-puisi yang saya tulis sebelumnya. Waktu saya 
menulis Balada Orang-Orang Tercinta dan Empat 
Kumpulan Sajak, itu puisi banyak dihafal oleh orang 
ramai, anak-anak sekolah, — popular sekali. Jadi rupanya 
metofora yang saya pakai tepat mengena kepada 
khazanah bangsa ini, memory bangsa ini, naluri bangsa 
ini, naluri rakyat. Sekarang dramatika atau idioma dari 
Balada Orang-Orang Tercinta dan Empat Kumpulan 
Sajak tidak bisa saya pakai lagi. Kalau saya mahu 


5 


menulis sesuatu mesti dengan pendekatan analitis. Saya 
mendekati masalah politik, ekonomi dan sosial melalui 


pendekatan disiplin analitis dan saya tidak mendekati , 
secara mistis atau filosofis semata-mata. Saya mahu . 


mendekati secara ilmiah, secara analitis. Saya banyak 
berhubungan dengan orang-orang dari ITB, IPB, UI yang 
banyak mengeluarkan survey dalam ketiga bidang ini, 
dan lalu pengetahuan saya itu, mendorong saya untuk 
menuliskan sajak. Tetapi saya belum bisa menemukan 
bahasanya yang tepat, metofora yang tepat, baru setelah 
1973, saya mulai merasa nah...! Sekarang saya mene- 
mukan plastik bahasa yang cukup kuat, seperti sajak 
Burong Kondor dan sebagainya. “Ternyata sajak-sajak 
ini banyak mendapat sambutan yang sama, seperti juga 
sajak “Balada Orang-Orang Tercinta dan Empat 
Kumpulan Sajak: lain sifatnya, tetapi plastik bahasanya 
sama kuat, hingga kalau saya baca, orang-orang beribu 
bisa mendengar dengan tekun meskipun saya membaca 
sampai satu jam. Sampai dua jam orang bisa dengar dan 
tahan. 


NI: Pada awal 1974, apabila Perdana Menteri Jepun 
Tanaka. datang kemari, ramai sekali pemuda-pemudi, 
terutama mahasiswa, terlibat dalam peristiwa apa yang 
dikatakan peristiwa Malari. Apakah sikap saudara ter- 
hadap peristiwa itu? 
. R: Sikap saya abstain, tanpa komentar, Saya menolak 
terlibat dengan Malari ketika itu kerana tidak ada 
komunikasi yang baik antara group Malari dengan saya. 
Saya beranggapan Malari terlalu Jakarta — centrist dañ 
terlalu kelas menengah -centrist. Jadi tidak ada isu-isu 
‘yang ada komunikasi dengan persoalan perdesaan dan 
sebagainya. Dan saya tidak tertarik dengan kemarahan 
kelas menengah yang semacam itu. Sekarang tentu saja 
alam fikiran group Malari terasa berkembang dan lalu 
mereka tidak sekadar anti-Tanaka, tetapi melihat bahaya 
modal asing, ekonomi yang hanya berorientasi kepada 
pertumbuhan dan tidak pada pengagihan. Hal-hal 
'semacam ini sekarang menyebabkan saya bisa sama-sama 
dengan Malari. Tapi waktu meletusnya, saya tidak ber- 
sama mereka. 


NI: Bagaimana pula sikap saudara terhadap seniman- 
senimap ORLA yang telah timbul 2—3 tahun kebelaka- 
ngan ini, misalnya Bapak Pram dan sebagainya. 

R: Bagi saya, seniman seperti Pramoedya Ananta Toer 
dan Setor Situmorang — itu seniman-seniman besar. 
Lepas dari perbedaan pandangan-pandangan politik, 
mereka itu besar; dan pada waktunya saya yakin mereka 
itu sebetulnya mewakili alam fikiran yang autentik dan 


tidak semata-mata menjadi kuda beban kepada idoloji ` 


partai. 

a 
NI: Tetapi nampaknya, masih terdapat perbedaan de- 

ngan seniman-seniman seperti ini. Apa asal-usul perbeda- 
anitu? ` 

R: Perbedaannya bahawa sebagdi seniman, saya percaya 
kemerdekaan peribadi saya, meskipun saya: terlibat 
dengan isu-isu politik, saya tidak mahu terlibat kesetiaan. 


.kepada institusi-institusi politik tertentu. Saya tidak 


mahu terlibat kesetiaan kepada partai, program partai 
atau lembaga-lembaga politik yang lain. Saya berasa 
perlunya berdiri di atas angin, memberikan kritik-kritik ` 


_ saya kepada hal-hal yang tidak wajar. Jadi saya kurang 


setuju cara mereka melibatkan diri dengan disiplin 
partai. Pada akhirnya,.mereka tidak akan tahan, menurtut 
keyakinan saya. ` 


NI: Apakah seniman itu boleh berdiri di atas angin, boleh 
mengasingkan diri dari masyarakat sekelilingnya? " 

'R: Berdiri di angin, tinggal di angin diam di angin — itu 
bukan bererti mengasingkan diri. Malah itu menunjuk- 
kan satu keterlibatan — harus bersuara kapan dibutuh- 
kan, tidak bisa diperhitungkan moment-moment secara 
orang politis, memilih timing, tidak! Kalau pada saat ini, 
sekarang, jelek saya harus bicara, saya bicara — tidak 
peduli konsekuensi politik — saya akan ditahan atau 
saya akan dilarang. Jadi memang kita harus terlibat. 


NI: Tanggongjawab kepada rakyat yang mengikuti itu — 
bagaimana? 

R: Ya, saya bukan anti kepada institusi, tetapi saya per- 
caya saya sebagai seniman tidak perlu saya berinstitusi, 
tidak perlu berlembaga kerana kenyataan dalam hidup 
itu, bahawa orang itu mempunyai roh dan badan. Kalau 
roh sahaja, namanya hantu, bukan orang. Kalau badan 
saja, namanya robot, bukan orang juga. Jadi orang itu 
memang roh dan badan. Badan itu utama, roh juga 
utama, sama utamanya, nah. Dalam masyarakat itu, sana 
juga — ada lembaga, ada yang sebut umba — umpu cara 
traditional, zaman sekarang apa? — cendekiawan, ter- 
masuk seniman. Kalau zaman dulu — umpu pujangga. Ini 
sanding-menyanding — disiplin badan, disiplin tembaga 
itu lain; disiplin umpu yang tinggal di angin itu dan lain 
lagi. Memangnya raja tinggal di istana, ulamak tinggal di 
masjid, pujangga tinggal di angin. Maksudnya tinggal di 


` angin itu, dia terlibat, tapi dia tidak berlembaga. Kalau 


orang di lembaga mempunyai disiplin waktu. scheduling 
dan sebagainya. Orang yang tinggal di angin itu, kel- 
marin dan esok adalah hari ini, bencana dan 
keberuntungan sama saja, langit di luar, langit di badan, 
bersatu dalam jiwa. Itulah momentnya dia bergerak. Jadi 
pertimbangannya tidak `dihitung-hitung waktunya. 
Kelmarin dan esok adalah hari ini, bencana dan kebe- . 
runtungan sama saja, tidak boleh dioportunistis. Kalau 
langit di badan dan langit di luar sudah bersatu dalam 
jiwa, bicaralah! Itulah keterlibatan. 


w 


NI: Tidakkah itu merupakan elitisma yang baru dengan 

keterlibatan macam itu dalam keadaan di masyarakat di 
mana seniman mempunyai tempat yang istimewa 
sedikit? Tidakkah ini membikinkan satu keadaan di 
mana sikap itu — yang committed, tetapi tidak terhadap 
gerakan dengan penuhnya; dalam gerakan yang berlem- 
baga? Tidakkah itu merupakan sesuatu yang elitis? 
Bukan elitis dalam erti kata biasa, tapi elitisma jenis 


baru yang tidak bertanggungjawab terhadap rakyat yang 


dipimpin. 
R: Tidak! Kalau elit itu elit. Seniman itu elit, seniman 
itu bukan khalayak ramai. Cendekiawan itu elit tetapi 
dia harus bertanggongjawab dan harus berani terlibat. 
Massa tidak. akan terlibat kalau ekonominya terjajah; 
massa itu diam saja kalau dipijak-pijak kepalanya hak 
hukumnya. Tapi elit harus memperjuangkan mereka, 
meskipun mereka itu hanya diam. Justeru yang bergerak 
itu elit — solidaritasnya. Kalau kenyataannya, itu dia 
. elit tapi solidaritasnya harus bermasyarakat dengan roh 
dan badan ke alam. 

Ide itu bukan menyatakan bahawa roh itu lebih 
tinggi dari badan, dan politik itu panglima atau sekarang 
itu bahawa cendekiawan itu panglima, bukan. Roh dan 
badan harus satu, baru manusia itu utuh. Begitu juga, 
politisi seniman harus satu. Tapi saya tidak mahu 
seniman di bawah politis. Saya juga tidak minta politisi 
di bawah seniman dalam pengertian saya. 

NI: Saya rasa tanggongjawab seniman adalah untuk 
mengabdikan diri kepada masyarakat. I 
R: Ya... ya... betul... betul. 


NI: Kalau betul, kita tidak berbeda dalam hal ini. 

R: Ini bukan yang saya bicarakan. Ya, semua harus 
mengabdikan kepada masyarakat. Masyarakat itu punyai 
roh dan badan. Jadi saya memperhatikan roh dan badan 
masyarakat yang berinstitusi dan yang tidak berinstitusi 
dalam masyarakat. Balas itu yang saya perhatikan juga. 


NI: Saudara kena tahan pada 1978, mengapa? ` 
R: Kerana kekecohan hukum dan anarki kekuasaan yang 
ada di Indonesia, Meskipun saya tidak melanggar hukum. 
Saya hanya membaca sajak yang mengandung kritik- 
kritik, saya ditangkap, kerana saya mengikuti undang- 
undang, kerana saya membela undang-undang dan hak 
. rakyat Indonesia yang disebutkan dalam undang-undang 
‘4-5, kerana saya membela moral-moral Pancasila yang 
harusnya diterapkan dalam memakmurkan rakyat, 
menyejahterakan rakyat, saya ditangkap. 
NI: Saudara ditahan berapa lama? 
R: Ditahan enam bulan, diinterogasi. Saya ditahan tanpa 
surat tahanan dan tiga buldn kemudian, baru terima 
surat perintah: pentahan dan sebab itu sifatnya sebagai 
artarkis. 


NI: Dan selepas itu tidak dibenarkan mementaskan 


drama. 
R: Ya... va. @ 

SAJAK- SAJAK 








CINTA 
RENDRA 


Orang-orang Miskin 
Orang-orang miskin di jalan, 
yang tinggal di dalam selokan, 
yang kalah di dalam pergulatan, 
yang diledek oleh impian, 
janganiah mereka ditinggalkan. 





Angin membawa bau baju mereka. 
Rambut mereka melekat di bulan purnama. 
Wanita-wanita bunting berbaris di cakrawala, 
mengandung buah jalan raja. 










| Orang-orang miskin. Orang-orang berdosa. š 
Bayi gelap dalam batin. Rumput dan lumut jalan raya. 
Tak bisa kamu abaikan. 


























Bila kamu remehkan mereka, ` 

di jalan kamu akan diburu bayangan. 
Tidurmu akan penuh igauan, 

dan bahasa anak-anakmu sukar kamu terka,“ 






Jangan kamu bilang negara ini kaya 
kerna orang-orang miskin berkembang di kota dan di desa. 
Jangan kamu bilang dirimu kaya ` 

bila tetanggamu memakan bangkai kucingnya. - 
Lambung negara ini mestinya trompah dan blacu. . 

Dan perlu diusulkan 

agar ketemu presiden tak perlu berdasi seperti Belanda. -. 
Dan tentara di jalan jangan bebas memukul mahasiswa, 





Orang-orang miskin di jalan masuk ke dalam tidur malammu. 
Perempuan-perempuan hunga raya 
menyuapi putra-putramu, 





' Tangan-tangan kotor dari jalanan 
meraba-raba kaca jendelamu. 
Mereka tak bisa kamu hindarkan. 


Jumlah mereka tak bisa kamu mistik jadi nol. 
Mereka akan menjadi pertanyaan 

yang mencegat ideologimu. 

Gigi mereka yang kuning 

akan meringis di muka agamamu. 
Kuman-kuman sipilis dan t.b.c. dari gang-gang gelap 
akan hinggap di gorden presidenan ` 

dan buku programma gedung kesenian. 







Orang-orang miskin berbaris sepanjang sejarah, - 
bagai udara panes yang selalu ada, 
bagai gerimis yang selalu membayang. 


Orang-orang miskin mengangkat pisau-pisau 
tertuju ke dada kita, 

atau ke dada mereka sendiri 
O,kenangkanlah: 

orang-orang miskin 

juga berasal dari kemah Ibrahim. 


Yogya 
4 Februari 1978 





Lagu Seorang Gerilya 


Engkau melayang jauh, kekasihku. 
Engkau mandi cahaya matahari, 

Aku di sini memandangmu, 

menyandang senapan, berbendara pusaka. 








Di antara pohon-pohon pisang di kampung kita yang berdebu, 
engkau berkudung selendang katun di kepalamu, 

Engkau menjadi suatu keindahan, 

sementara dari jauh 

resimen tank penindas terdengar menderu. 





mi 


Malam bermandi cahaya matahari, 

‘ kehijauan menyelimuti medan perang yang membara. 
Di dalam hujan tembakan mortir, kekasihku, 
engkau menjadi pelangi yang agung dan syahdu 


Peluruku habis 

dan darah muncrat dari dadaku. 

Maka di saat seperti itu 

kamu menyanyikan lagu-lagu perjuangan 
bersama kakek-kakekku yang telah gugur 
di dalam berjuang membela rakyat jelata. 


2 September 1977 
Jakarta 
x 

Sajak Gadis dan Majikan 


Janganlah tuan seenaknya memelukku. 
Kemana arahnya, sudah cukup aku tahu. 
Aku bukan ahli ilmu menduga, 

tetapi jelas sudah kutahu 

pelukan ini apa artinya ........... 


Siallah pendidikan yang aku terima, 

Diajar aku berhitung, mengetik, bahasa asing, 
kerapian, dan tatacara. 

Tetapi lupa diajarkan: 

bila dipeluk majikan dari belakang, 

lalu sikapku bagaimana! 





Janganlah tuan seenaknya memelukku, 
Sedangkan pacarku tak berani selangsung itu. 
Apakah tujuan tuan, sudah cukup aku tahu; 
Ketika tuan siku tetekku, 

sudah kutahu apa artinya ............. 


Mereka ajarkan aku membenci dosa 
tetapi lupa mereka ajarkan 

bagaimana mencari kerja. 

Mereka ajarkan aku gaya hidup 

yang peralatannya tidak berasaldari lingkungan. 
Diajarkan aku membutuhkan 

peralatan yang dihasilkan para majikan, 
dan dikuasai para majikan. 

Alat-alat rias, mesin pendingin, 

vitamin sentetis, tonikum, 

segala macam soda, dan ijasah sekolah. 
Pendidikan membuatku terikat 

pada pasar mereka, pada modal mereka. 


Dan kini ,setelah aku dewasa, 
kemana lagi aku “kan lari, 
bila tidak ke dunia majikan? 


Janganlah tuan.seenaknya memelukku. 
Aku bukan cendikiawan 

tetapi aku cukup tahu 

semua kerja di mejaku 

akan kesana arahnya. 

Jangan tuan, jangan! 

Jangan seenaknya memelukku! 

Ah, Wah. 

Uang yang tuan selipkan ke behaku 
adalah ijasah pendidikanku, 

Ah, Ya. 

Begitulah. 

Dengan yakin tuan memelukku, 
Perut tuan yang buncit 

menekan perutku. 

Mulut tuan yang buruk 

menciumi mulutku. ' 

Sebagai suatu kewajaran 

semuanya tuan lakukan. 

Seluruh anggota masyarakat membantu tuan. 
Mereka pegang kedua kakiku. 
Mereka tarik pahaku mengangkang. 
Sementara tuan naik ke atas tubuhku 


Yogya 
10 Juli 1975 

Aku Tulis Pamplet ini 


Aku tulis pamplet ini 

karena lembaga pendapat umum 
ditutupi jaring labah-labah, 
Orang-orang bicara dalam kasak-kusuk, 
dan ungkapan diri ditekan 

menjadi peng - iya -an. 


Apa yang terpegang hari ini 

bisa luput besok pagi. 

Ketidak-pastian merajalela. 

Apa yang pasti hanya yang datang dari kekuasaan. 
Di luar kekuasaan kehidupan menjadi teka-teki, 
menjadi marabahaya, 

menjadi isi kebon binatang. 

Apabila kritik hanya boleh lewat saluran resmi, 
maka hidup akan menjadi sayur tanpa garam. 
Lembaga pendapat umum tidak mengandung pertanyaan. 
Tidak mengandung perdebatan. 

Dan akhirnya menjadi monopoli kekuasaan. 


Aku tulis pamplet ini 

karena pamplet bukan tabu bagi penyair. 

Aku inginkan merpati pos. 

Aku ingin memainkan bendera-bendera semaphore di tanganku. 
Aku ingin membuat isyarat asap kaum Indian. 


Aku tidak melihat alasan 

kenapa harus diam tertekan dan termangu. 

Aku ingin secara wajar kita bertukar kabar. 

Duduk berdebat menyatakan setuju dan tidak setuju. 


Kenapa ketakutan menjadi tabir pikiran? 
Kekhawatiran telah mencemarkan kehidupan. 
Ketegangan telah mengganti pergaulan pikiran yang merdeka. 


Matahari menyinari airmata yang berderai menjadi api, 
Rembulan memberi mimpi pada dendam. 
Gelombang angin menyingkapkan keluh kesah 

yang teronggok bagai sampah. 

Kegatnangan. Kecurigaan. 

Ketakutan. 

Kelesuan. 


Aku tulis pamplet ini 
karena kawan dan lawan adalah suadara. 
Di dalam alam masih ada cahaya. 

Matahari yang tenggelam diganti rembulan. 
Lalu besok pagi pasti terbit kembali. 

Dan di dalam air lumpur kehidupan, 

aku melihat bagai terkaca: 
ternyata kita, toh, manusia! 





27 April 1978 
Penjambon Jakarta 

INFLASI MEMUNCAK LAGI 


Suria Hamid 


Dalam bulan puasa yang baru 
berlaku, ramai suri rumah tangga 
merasa amat gelisah dengan kenai- 
kan` pesat harga barang-bárang ke- 
perluan harian. Malah, sebelum 
bulan puasa lagi mereka.mendapati 
harga setengah barang-barang telah 
naik dengan begitu mendadak seka- 
li. Sebagai contohnya, harga ba- 


- wang merah di pasar Kuala Lumpur 


telah naik dari $1.20 kepada $1.60 
dan $2.00 sekati, manakala harga 
ubi kentang naik dari 55 sen ke 
$1.00 dan $1.10.sekati. Harga ikan 
bilis juga mengalami kenaikan 


` $1.00 sekati menjadi $5.60. 









dengan pembahagian wang 
pendapatan? 





Setengah orang akan menyangka 
bahawa kenaikan harga barang yang 
tinggi dalam bulan puasa itu adalah 
disebabkan oleh tindakan pekedai- 
pekedai yang cuba mengambil ke- 
.sempatan untuk memperolehi ke- 
untungan yang berlebihan. Ke- 
mungkinan perkara ini berlaku me- 
mang tidak dapat dinafikan. 

Tetapi, apabila kita melihat 
angka-angka resmi kerajaan menge- 
nai harga barang-barang, kita akan 
dapati bahawa kenaikan harga yang 
mendadak itu merupakan satu ke- 
condongan yang sedia terdapat 
dalam ekonomi kita. Malah, 
petanda-petanda yang menunjuk- 
kan bahawa kadar inflasi pada 
tahun ini akan melebihi kadar pada 


dan bagaimana pula 


60% untuk makanan 
30% untuk sewa rumah 


tahun lepas telah mula kelihatan di 
awal tahun ini lagi. 


I Inflasi Di Tahun 1981 

‘Pada tahun 1980, kadar inflasi 
resmi bagi Semenanjung Malaysia . 
ialah 6.7%. Dalam ucapan belanja- 
wan pada bulan Oktober lalu, Men- 
teri Kewangan, Tengku Razaleigh 
Hamzah, meramalkan bahawa kadar 
inflasi dalam tahun 1981 akan bera- 
da dalam lingkungan lebih sedikit 
dari 7%. Tetapi, apabila dibanding- 
kan harga barang-barang dalam 
bulan Februari tahun ini dengan 
harga-harga dalam bulan yang sama 
tahun lalu — yang. diukur oleh 
Angka Tunjuk Harga Pengguna 
yang dikeluarkan oleh Jabatan Pe- 
rangkaan — di dapati bahawa kadar 
inflasi di negeri ini dalam masa se- 
tahun itu sudah meningkat kepada 
8.6%. i I 

Apa yang lebih membimbangkan 
ialah hakikat bahawa kadar kenai- 
kan tahunan harga barang-barang 
dalam bulan-bulan berikutnya ada- 
lah lebih tinggi lagi (Lihat Jadual 1) 
Malah, dalam bulan April dan Mei 
tahun ini, kadar inflasi tahunan 
telah melebihi 10%: 10.8% dalam 
bulan April dan 10.5% dalam bulan 
Mei. 

Menurut angka-angka terakhir 
yang dikeluarkan oleh Jabatan 









` Tetbpi itu sudah 
menjadi 120% ` 


Jadual 1: 
Kenaikan Harga Tahunan, 
Nov. 1980—Mei 1981 
Tempoh Masa % 
kenaikan 
Nov. 1979—Nov. 1980 79 
Dis. 1979—Dis. 1980 7.1 
Jan. 1980—Jan. 1981 74 
Feb. 1980—Feb. 1981 8.6 
Mac 1980—Mac 1981 95 
April 1980—April 1981 10.8 
Mei 1980—Mei 1981 10.5 


Sumber: Angkatunjuk Harga Pengguna 
Untuk Semenanjung Malaysia, Mei 


1981, Jabatan Perangkaan Malaysia. 


Perangkaan, harga barang-barang 
bagi lima bulan pertama tahun 
1981 telah bertambah sebanyak 
9.3% pada puratanya bila diban- 
dingkan dengan harga-harga bagi 
tempqh yang sama dalam tahun 
1980. Kadar inflasi ini adalah ham- 
pir sama dengan kadar inflasi pada 
tahun 1973 — kadar inflasi yang ke- 
dua tingginya di negeri ini dalam 
tahun-tahun 70'an (lihat Rajah 1). 


Inflasi lebih tinggi 
Satu perkara menarik yang tim- 
bul semasa Dialog Belanjawan pada 
tahun ini ialah dakwaan oleh se- 
kumpulan ahli ekonomi dari Uni- 

versiti Malaya bahawa kadar inflasi 
_ di negeri ini adalah lebih tinggi dari 
apa yang ditunjukkan oleh angka- 
angka resmi. Menurut pengiraan 
mereka, kadar inflasi di negeri ini 


inflasi yang jauh lebih tinggi dari 
10% — mungkin menghampiri 14— 
15%, iaitu hampir sama dengan 
kadar inflasi yang tertinggi yang 
pernah dialami di negeri ini pada 


Seorang petani padi di Perlis per- 
nah merungut dengan berkata: 
“Duit di tangan kita ini dari sehari 
ke sehari menjadi semakin kecil; 
malah lebih deras dari angka inflasi 





pada tahun 1980 jalah lebih dari 
9.0% — iaitu lebih dari 2.3% lebih 
tinggi dari angka resmi kerajaan. 
Sekiranya pengiraan yang sama ` 
dilakukan bagi tempoh masa lima 
bulan pertama tahun 1981, besar 
kemungkinan kita. mendapat kadar 





tahun 1974 (lihat Rajah 1). Oleh 
yang demikian, tidaklah menghai- 
rankan jika orang ramai sentiasa 
merasakan bahawa keadaan inflasi 
di negeri ini adalah lebih teruk dari 
apa yang ditunjukkan oleh angka- 
angka resmi kerajaan. 


Rajah 1: 
Kadar inflasi Resmi Di 


Semenanjung Malaysia, 1970—1980 
4 


11: 


kerajaan”. Tanggapan beliau nam- 
paknya tepat dengan kenyataan. 
Dan besar kemungkinan yang 
rungutan-rungutan seperti ini akan 
terus kedengaran untuk beberapa 
ketika di masa hadapan. 


D 


*lima bulan pertama 


Nota: Di antara tahun 1957 dan 1970, 
harga telah meningkat padar kadar 
purata kira-kira 1% setahun. 





Beberapa Fakta Mengenai Infiasi Di Semenanjung Malaysia 


Dalam zaman selepas-penjajahan, 
inflasi — iaitu finomina di mana 
paras harga barang-barang terus me- 
ningkat secara amnya — mula men- 
jadi satu masalah ekonomi di negara 

ini sejak awal tahun 70'an. 

Di antara tahun 1957 dan 1970, 
paras harga di negeri ini amatlah 
stabil dengan harga barang-barang 
meningkat pada puratanya seba- 


nyak kira-kira 1% setiap tahun. Te- 
tapi, sejak tahun 1970 — terutama 
sekali dari tahun 1973 — keadaan 
ini telah berubah (lihat Rajah 1 di 
atas) 

Dari]: adual 2, kita dapati bahawa 
dalam tahun 1980, harga barang- 
barang pada puratanya adalah 77% 
lebih tinggi daripada paras harga 
pada tahun 1970. Ini bermakna 
bahawa $1 hari ini hanya mampu 
membeli kira-kira separuh dari 
tarang-barang yang boleh dibeli de- 
ngan wang itu pada tahun 1970. 

Dari jadual yang sama, kita juga 
dapati bahawa kebanyakan barang- 
barang yang mengalami kenaikan 

` harga yang -pesat sekali adalah 
barang-barang perlu seperti. barang 
makanan (naik: 90%), alat-alat 
rumah (naik 83%), pakaian dan 
kasut (naik 76%) serta, sewa rumah, 
bahan api dan kuasa (naik 624). 
Malah, bagi setengah barang keper- 
luan tertentu, kengikan harganya 
dalam masa 10 tahun itu tollis me- 
lebihi 100%! 

Satu perkara yang tidak ter- 
masuk dalam Jadual 2, ialah kenai- 
kan: harga rumah. Menurut satu 
sumber, harga sebuah rumah teres 
satu tingkat di Kuala Lumpur telah, 
meningkat dari $19,500 dalam ta- 
hun 1970 kepada $110,000 dalam 

` tahun 1980 — kenaikan sebanyak 
464%! Dengan kenaikan harga ru- 
mah yang begitu tinggi, maka 
mudahlah difahamkan kenapa ra- 
mai penduduk golongan bawahan di 
negeri ini tidak mampu membeli 
‘rumah. 


` Dari fakta-fakta ringkas ini, 


dapatlah dilihat: secara yang agak 
menyeluruh tentang bagaimana se- 
riusnya masalah inflasi di negara 
kita dalam masa 10 tahun yang Jalu: 
‘Dari kenyataan ini memang tidak - 
dapat dinafikan bahawa harga 
barang-barang telah naik | dengan 


pesat sekali. Dan keadaan ini sudah ` 
tentu membebankan rakyat negeri 


` 


ini, khususnya mereka dalam golo- 
ngan bawahan. 


Jadual 2: 
Kenaikan Harga Barang, 1970-1980 
Kumpulan Barang Harga % 
1970 1980 kenaikan 
1. Barang-barang Makanan _ _ 90 
Contoh: ` 
a. Beras Siam 38 sen 64 sen 68 
b. ikan kembong (sekati) 30sen $1.00 233 
c. ikan tenggiri (sekati) 85 sen $2.40 132 
d. sayur sawi (sekati) 30 sen 70sen 133 
e. pisang (sekati) 25 sen: SOsen 100 
` f. daging lembu (sekati) $2.40  $6.00 150 
.g. ayam (sekati) $1.40 $2.20 57 
h. gula (sekati) 40 sen 75 sen 82 
2. Minuman & Tembakau — — 40 
3. Pakaian & Kasut — — 76 
Contoh: 
a. kain tetron Jepun 
untuk baju (seela) $2.40 $5.50. 129 
b. kain tetron Jepun š 
untuk seluar (seela) $6.50 . $11.50 77 
4. Sewa, Bahan Api & Kuasa 62 
Contoh: 
a. Minyak tanah 71 sen* $1.80 
b. Minyak petrol $2.07* $4.40 
5. Perabut Hiasan Rumah dan ` 
Alat Rumah = - 83 
6. Rawatan perubatan & 
perbelanjaan kesihatan - - 64 
7. Pengangkutan & Perhubungan — _ 57 
8. Permainan, hiburan, pelajaran 
dan perkhidmatan kebudayaan _ - 36 
9. Pelbagai barang & perkhidmatan _ _ 136 
KESELURUHAN - = 77 
*harga pada tahun 1972. 








Apabila seorang pelajar ekonomi 
emukakan soalan tersebut di 
tas, besar kemungkinan ia mem- 
eri jawapan “terlalu banyak wang 
engejar barang yang sangat ber- 
ataupun “permintaan 









Kenapa Berlaku 





melebihi penawaran barang”. Teta- 
pi, ini tidak boleh dianggap sebagai 
jawapan kerana orang akan terus 
bertanya: kenapa barang terlalu 
berkurangan dan kenapa pula wang 
terlalu berlebihan? Kenapa pula 


Inflasi ? . 


harga mesti naik dalam keada 
demikian. 

Kepada soalan kedua, kita ak: 
dapati bahawa perkara ini berlak 
kerana pengeluar/peniaga mah 
mendapat keuntungan sebesar 

mungkin. Apabila berlaku keadaan 
kekurangan sesuatu barang, para 
pengeluar/peniaga barang itu mem- 
punyai dua pilihan. Pertama, mere- 
ka boleh mengekalkan harga barang 
itu dan cuba menentukan yang se- 
mua pembeli mendapat sedikit be- 
kalan tiap-tiap seorang. 

Keduanya, mereka boleh me- 
naikkan harga barang itu dan men- 

‘jualnya kepada sesiapa saja yang 
mampu membeii atas prinsip siapa 
dulu dia dapat. Lazimnya, penge- 
luar/peniaga barang akan mengam- 
bil pilihan kedua kerana itu -akan 
menguntungkan mereka. 

“Namun demikian, jawapan di 
atas hanya menerangkan. Keadaan 
kenaikan harga secara amnya. Teta- 
pi, apa yang kita perlukan ialah 
sebab-sebab tertentu kenapa ber- 
lakunya inflasi di negeri kita. Dalam 
hal ini, beberapa orang ahli ekono- 
mi telah mengutarakan beberapa 
sebab tertentu untuk menerangkan 
kenapa berlakunya inflasi di negara 
kita. 

Kenaikan Harga Impot 

Salah satu sebab yang diutarakan 
ialah kenaikan harga barang-barang 
impot. Sebagaimana diketahui 
umum, negeri ini sangat bergantung 
kepada impot dari negeri-negeri luar 
untuk memenuhi keperluannya dari 
segi barang makanan (seperti gula, 
beras, buah-buahan, dll.) dan 


barang modal (seperti alat jentera). 
Hampir separuh dari jumlah perbe- 
lanjaan di negeri ini dibelanjakan ke 
atas barang impot. : 







Jangkamasa 








1957—60 

"Jumlah Hasil 


3,523 


Sumber: Laporan Ekonomi Kementerian Kewangan 


Sejak awal tahun 70an, harga 
barang-barang impot dari Amerika 
Syarikat, Jepun dan Eropah Barat 
telah naik dengan pesat sekali. Di 
antara tahun 1970-dan 1980, harga 
barang-barang impot kita telah me- 
ningkat pada, puratanya sebanyak 
150%. Kenaikan harga barang- 


' barang impot yang tinggi ini telah 
mengakibatkan paras harga barang- . 


barang dalam negeri turut mening- 
kat. 
Perlindungan Tarif 

Pengenaan cukai oleh kerajaan 
ke atas kebanyakan barang-barang 
impot juga merupakan satu punca 
kepada masalah inflasi di negeri ini. 
Salah satu sebab utama kerajaan 
mengenakan cukai ke atas barang 
impot ialah untuk memberi perlin- 
dungan kepada industri-industri 
tempatan. Dengan mengenakan 
cukai itu, kerajaan berharap 
industri-industri tempatan yang 
mengeluarkan barang yang sama 
akan dapat bersaing dengan industri 
luar negeri. 

Tetapi, apabila cukai dikenakan 
ke atas barang-barang impot itu, 
harganya di pasaran tempatan akan 
menjadi lebih tinggi dari sepatut- 
nya. Dan apabila cukai-cukai ke 
atas barang impot dinaikkan, maka 
harganya di pasaran juga akan turut 
naik. Para pengguna rugi, sedangkan 
pengusaha-pengusaha berkenaan 
dan kerajaan sahaja yang untung. 

Untuk menunjukkan bagaimana 
perlindungan tarif menaikkan 
harga barang-barang, cuba kita 


Jadual 3: Jumlah Hasil dan Perbelanjaan Kerajaan Persekutuan 


($'000 juta) 
Jumlah Perbelanjaan Kelebihan (4)/ 
Kekurangan (—) 
Belanjawan 





3,586 


1961—65 6,366 7,910 
1966—70 9,897 12,494 
1971-75 18,645 25,491 
1976-80 46,133 . 62,104 


ambil satu contoh yang berlaku 
tidak lama dulu. Pada bulan Okto- 
ber 1978, kerajaan telah menaikkan 
cukai impot ke atas basikal dari $8 
kepada $60 — kenaikan 233%. Aki- 
bat dari kenaikan cukai tersebut, 
harga terendah sebuah basikal yang 
diimpot telah naik dari $80 kepada 
$140. Banyak lagi contoh-contoh” 
lain yang boleh diberi untuk me- 
nunjukkan bagaimana cukai impot 
telah membantu industri-industri 
tempatan memperolehi keuntungan 
yang besar dan membebankan para 
Perbelanjaan Kerajaan . 

Cara kerajaan menguruskan be- 

lanjawannya turut menjadi. satu 

- sebab yang mengakibatkan kenai- 
kan pesat harga barang-barang. 
Sejak tahun 1970, kerajaan telah 
berbelanja lebih dari pendapatan- 
nya, Dari setahun ke setahun, ke- 
kurangan dalam belanjawan keraja- 
an telah meningkat dengan pesat se- 
kali (lihat Jadual 3). Dengan polisi 
belanjawan yang sedemikian, kera- 
jaan telah menambah jumlah wang 
yang beredar dalam ekonomi kita 
dan dengan itu menambahkan lagi 
tekanan inflasi. : 

Di samping itu, sejak Rancangan 
Malaysia Ketiga, terdapat satu peru- 
bahan ketara dalam corak pemba- 
hagian perbelanjaan kerajaan ke- 
pada berbagai bidang aktivitinya. 
Jika kita meneliti corak perbelanja- 
an kerajaan, kita akan dapati baha- 
wa peratusan dari jumlah perbelan- 
jaan yang diperuntukkan untuk 














-63 
-1,544 
-2,597 
-6,846 
-15,971 

pertahanan dan keselamatan telah 
semakin bertambah, manakala pera- 
tusan yang diperuntukkan untuk 
perdagangan dan perhubungan serta 
pelajaran dan kemudahan awam 
telah berkurangan. ; 
Dalam tahun 1981, kira-kira 
32% daripada jumlah perbelanjaan 
kerajaan untuk pembangunan telah 
diperuntukkan kepada pertahanan. 
Menurut ahli-ahli ekonomi, pertam- 
bahan pesat dalam perbelanjaan ke- 
rajaan untuk pertahanan ini juga 
turut memburukkan lagi masalah 


inflasi. Ini adalah kerana sektor per- 





Dalam tahun 1981, 32% dari perbelanjaan 


tahanan selalunya dianggap tidak 
produktif dari segi ekonomi — iaitu 
ja tidak menghasilkan barang- 
barang atau perkhidmatan yang 
boleh dijual-beli di pasaran. 
Pencemaran Alam Sekitar 

Masalah inflasi di negeri kita hari ` 
ini juga berpunca dari kekurangan 
bekalan barang-barang perlu akibat 
dari keadaan pencemaran alam se- 
kitar yang semakin bertambah 
teruk. 

Contoh yang paling ketara sekali 
ialah bekalan ikan dalam negeri. 
Kalau dulu, apabila kita ke pasar, 
kita akan dapati ikan berlambak 
dan dapat dibeli dengan murah. 
Tetapi sekarang, bekalan ikan di 
pasar-pasar sangat berkurangan. 

Ini adalah disebabkan oleh ke- 





` nya, 


jatuhan dalam jumlah tangkapan 
ikan di negeri ini akibat dari pence- 
maran laut dan sungai serta peng- 
gunaan alat-alat tangkapan yang 
memusnahkan kawasan pembiakan 
ikan. 

Menurut satu sumber, jumlah 
tangkapan ikan di negeri ini telah 
berkurangan sebanyak 40% dalam 
masa 10 tahun yang lepas. Akibat- 
nya, harga ikan telah meningkat se- 
banyak 160%! 

Di samping ikan, bekalan bebe- 
rapa barang perlu yang lain seperti 
kayu-kayan, sayur-sayuran dan 

browser see 


adalah untuk pertahanan. 


buah-buahan juga mengalami keku- 

rangan. Oleh kerana itu, kenaikan 

harga barang-barang ini memang 
tidak dapat dielakkan lagi. 
Sebab-sebab Lain 

Masalah kekurangan bekalan se- 

tengah barang-barang perlu di 


negeri ini menjadi lebih serius lagi 


oleh kerana dua sebab lain. Pertama- 
ialah kerana negeri kita 
mengekspot secara besar-besaran 
setengah dari barang-barang perlu 
ini. Sebagai contoh, walaupun kita 
kekurangan bekalan ikan, kita 
masih mengekspot satu pertiga dari 
jumlah tangkapan kita. Kita juga 
mengekspot sayur-sayuran dan 
buah-buahan. 

Kegiatan-kegiatan ini 
tidak akan mengurangkan bekalan 


barang-barang tersebut di dalam ne- 
geri dan akan memaksa pengguna- 
pengguna membeli. barang-barang 
yang diimpot sebagai ganti. Oleh 
itu, ekspot barang-barang perlu juga 
menerangkan kenapa berlaku ke- 
kurangan bekalan setengah-setengah 
barang dan kenapa harga barang- 
barang itu meningkat. 

Di samping itu, kekurangan be- 
kalan setengah barang-barang me- 
mang sengaja diujudkan oleh para 
pengeluar dan peniaga dengan 
tujuan untuk menaikkan harga 
barang-barang tersebut. Kita masih 
lagi ingat bagaimana tidak berapa 
lama dulu para pengguna di seluruh 
negara menghadapi kesulitan men- 
dapat bekalan beberapa jenis barang 
seperti minyak tanah, minyak disel, 
gula, mancis dll. 

Dan biasanya, apabila kenaikan 
harga barang-barang itu diluluskan 
'oleh pihak kerajaan, bekalan 
barang-barang tersebut pulih seperti 
biasa dengan serta merta saja. 
Dengan itu, tindakan pengeluar dan 
peniaga menyorok barang-barang 
telah membebankan para melalui 


dua cara, iaitu menyusahkan 
mereka mendapat bekalan dan me- 
naikkan harganya. 


Kesemua faktor yang disebut di 
atas adalah antara sebab-sebab 
utama yang menerangkan kenapa 
berlakunya inflasi di negeri ini. 
Selalunya, faktor-faktor ini secara 
serentak telah memburukkan teka- 
nan inflasi dalam negeri. Oleh kera- 
na itu, tidaklah hairan kenapa tin- 
dakan anti-inflasi kerajaan, yang di- 
jalankan secara tidak menyeluruh, 
telah gagal untuk mengawal inflasi 
secara berkesan. GI 


“mula, bulan 
Ini. gaji awatedi. \ 
naikkan 10%... 
tania 

MAHATHIR MEMILIH 
ORANG-ORANGNYA 





Bertindak mengikut caranya 
yang bersifat tegas, Datuk Sri Dr. 
Mahathir Mohamad, Perdana Men- 
teri baru Malaysia, telah memben- 
tuk 'kabinetnya yang pertama. 
Susunan barisan kabinet baru itu 
mencerminkan keutamaan Mahathir 
pertumbuhan ekonomi dan kese- 
imbangan politik. 


Perubahan Utama 

Sekarang Mahathir juga meme- 
gang jawatan Menteri Pertahanan 
manakala Datuk Musa Hitam, Tim- 
balan Perdana Menteri yang baru, 
mengambilalih Kementerian Hal 
Ehwal Dalam Negeri. Kementerian 
Pembangunan Negara dan Luar 
Baridar telah dihidupkan semula 
dari diserahkan kepada Sanusi 
Juhid, yang telah banyak dikritik 
oldh kerana sikap keras dan tegas- 
riya semasa menjadi Timbalan Men- 
teti Dalam Negeri. Satu perubahan 
Ydng memeranjatkan ialah perpin- 
ddhan Tan Sri Ghazali Shafie dari 
Kementerian Dalam Negeri yang 
telah dipegangnya selama lapan 
tahun ke Kementerian Luar Negeri. 

Juriah Yahaya 


Berbeza dengan Tun Hussein,- 


yang telah mengambil masa 50 hari 
untuk mengumumkan kabinet per- 
tamanya selepas mengambil alih 
jawatan Perdana Menteri dalam 
bulan Januari 1976, Mahathir telah 
mengumumkan kabinetnya dua hari 
selepas beliau mengangkat' sumpah 
sebagai Perdana Menteri baru 
Malaysia pada 16hb Julai. Ini ada- 
lah dua hari lebih awal dari tarikh 
yang telah ditetapkan untuk pengu- 
muman tersebut. Dengan berbuat 


demikian, Mahathir telah memula- * 


kan satu pentadbiran yang dijangka- 
kan akan bertindak cepat dan 
menghasilkan kejayaan. Di sidang 











SAL ena Ri 
akhbar yang diadakan untuk pengu- 
muman kabinetnya, Mahathir telah 
memberitahu bahawa struktur 
kerajaannya, yang mengandungi 59 
orang menteri, timbalan menteri 
dan setiausaha parlimen, akan mem- 
bawa perubahan bukan dari segi 
dasar tetapi lebih kepada cara me- 
laksanakan dasar-dasar itu. 





Desa diutamakan 
Namun demikian, terdapat peru- 
bahan penting dari segi memberi 
keutamaan kepada pertahanan dan 


pembangunan desa. Menteri Pem- . 
bangunan Negara dan Luar Bandar - 
dijangka akan berkerja rapat dengan 


-perdana menteri untuk mempesat- 


kan pembangunan di luar bandar 
yang sekarang terdedah kepada 
ancaman dari Parti Komunis 
Malaya (PKM) yang telah mening- 
katkan semula kempennya di kala- 
ngan penduduk tani Melayu. 
Sanusi, yang telah terkenal 'se- 
bagai seorang yang bijak berkempen 
setelah ia berjaya merancangkan 
ketewasan PAS dalam pilihan raya 
kecil di kubu kuatnya di Bukit 
Raya pada tahun lalu, dijangka 
akan menumpukan- usahanya di 
Kelantan, di mana pengaruh PAS 
masih lagi kuat. Malah, sekarang 
ini PAS sedang bertapak semula di 
negeri itu. Kelantan juga menjadi 
tumpuan .kegiatan-kegiatan baru 
Regimen ke 10 PKM, yang baru- 
baru ini telah melancarkan satu 
parti politik baru bernama Parti 
Kebangsaan Melayu Revolusioner. 


Dilemma Razaleigh 

Orang kuat UMNO Kelantan, 
Tengku Razaleigh, yang telah gagal 
untuk' merebut kerusi timbalan 
presiden UMNO dalam bulan Jun 
baru Jalu, — dan dengan itu terlepas 
peluang untuk menjadi timbalan 
perdana menteri — tetap kekal men- 
jadi Menteri Kewangan dalam kabi- 
net Mahathir. Beliau pernah berkata ' 
yang beliau akan meletak jawatan- 
nya sebagai menteri sekiranya kalah 
dalam pertandingan untuk merebut. 
jawatan timbalan presiden. Kepu 
tusannya untuk terus kekal meme- 
gang portfolio itu telah dianggap 
sebagai satu langkah pragmatik. Se- 
kira ia menolak tawaran untuk 
terus kekal sebagai Menteri Ke- 

TENGKU RAZALEIGH 
wangan, maka penyokong-penyo- 
kong Melayunya akan mensifatkan 
beliau sebagai seorang yang som- 
bong dan akan menguatkan lagi so- 
kongan mereka terhadap pucuk 
pimpinan baru UMNO. 

Di samping itu, tanpa mengetuai 
sesuatu kementerian, Razaleigh 
mungkin dengan cepat akan men- 
dapati dirinya tercicir ke belakang 
dari segi perkembangan politik 
negara. Sebaliknya, dengan terus 
kekal menjadi orang kuat UMNO 
Kelantan dan seorang Menteri, 
beliau masih lagi mempunyai pe- 
luang untuk naik ke atas. Beliau se- 
karang berumur 44 tahun — 
Mahathir berusia 56 tahun — dan 
portfolio kewangan masih lagi 
memberinya kedudukan istimewa 
dan masih berguna. Dia mungkin 
dengan mudah boleh menjadi tim- 
balan kepada Musa jika Musa 
mengambil alih pucuk pimpinan 
UMNO dan kerajaan di masa depan. 


Medan rebutan di Kelantan 

Tetapi, tapak politik Tengku 
Razaleigh di Kelantan mungkin 
menjadi medan rebutan kuasa an- 
taranya dengan Tengku Ahmad 
Rithauddeen, Menteri Perdagangan 
dan Perindustrian yang baru. Per- 
pindahan Rithauddeen dari Kemen- 
terian Luar Negeri ke Kementerian 
Perdagangan dan Perindustiran ber- 
laku pada masa negeri Kelantan 
sedang menyiapkan diri untuk me- 
-nerima proses perindustrian. 
Mahathir pernah berkata sedikit 
masa dulu bahawa Menteri Perda- 

gangan yang baru tidak perlu pergi 
keluar negeri selalu sangat. Sebalik- 
nya, ia akan tinggal di dalam negeri 
dan melaksanakan projek-projek. 


Pertukaran Memeranjatkan 

Sanusi, yang dipertanggung- 
jawabkan untuk membangun 
industri-industri yang sederhana 
besar di pantai timur, sudah pasti 
akan cuba menghalang PAS dan 
PKM dari bertapak di kawasan itu. 
Memandangkan ` masalah-masalah 
keselamatan ini, maka perpindahan 
Ghazali, yang mempunyai pengala- 
man yang lama dalam bidang kese- 
lamatan, ke Kementerian Luar 
Negeri, adalah menghairankan. 


Akan tetapi, walaupun ia meme-. 


gang jawatan menteri dalam. negeri, 
peranannya dalam membentuk 
dasar luar negeri, terutama di dalam 
Asean, memang sudah diketahui 
umum. Hubungannya dengan pe- 
mimpin-pemimpin di Jakarta, Bang- 
kok, Singapura dan Manila telah 
membolehkannya mengatasi bebe- 
rapa keadaan kusut di masa lalu. 
Malah, empat hari sebelum romba- 
kan kabinet berlaku, Ghazali telah 
berada di Songkhla di Selatan 
Thailand untuk berbincang dengan 
Gen. Sayud Kerdphol tentang per- 
selisihan faham antara dua negara 
itu yang timbul dari isu kemasukan 
orang pelarian Thai ke Malaysia. 
Memang diakui bahawa pertim- 
bangan keselamatan adalah faktor 
utama dalam dasar luar negeri 
Malaysia. Konsep kawasan aman, 
bebas dan berkecuali di Asia Teng- 
gara telah dilancarkan di Kuala 
Lumpur pada tahun 1971 dan 
Ghazali telah terlibat secara men- 
dalam dengan pembentukan prin- 
sip Kuantan dalam tahun 1979 
yang menyeru Vietnam supaya 
bebas dari kedua-dua pengarah 
Soviet dan China. 


Soal Pendidikan 
Satu lagi perubahan besar dalam 
kabinet Mahathir ialah penurunan 
status portfolio pelajaran yang telah 
diberi kepada Sulaiman Daud dari 





SULAIMAN DAUD 
Parti Bumiputra Bersatu Sarawak. 
Implikasinya ialah dasar pelajaran 
tidak boleh dirundingkan lagi seka- 
rang ini. Dalam satu wawancara 
yang diadakannya dengan sebuah 
akhbar Cina tempatan beberapa 
hari sebelum mengumumkan kabi- 
net barunya, Mahathir telah mem- 
beri jaminan tentang kedudukan 
masa depan pendidikan Cina di 
negeri ini. Menurutnya, pendidikan 
Cina akan dibenarkan selagi masya- 
rakat Cina menghendakinya. Beliau 
juga menghilangkan perasaan bim- 
bang di kalangan orang Melayu de- 
ngan melantik. Datuk Suhaimi 
Kamaruddin, seorang yang lantang 
memperjuangkan kedudukan pen- 
didikan Melayu, sebagai Timbalan 
Menteri Pelajaran. 
Perubahan Lain 

Menteri-menteri lain tidak ter- 
libat dalam rombakan kabinet baru 
itu. Hanya seorang lagi menteri 
penuh telah dilantik di Jabatan Per- 
dana Menteri. Jawatan menteri ter- 
sebut telah diserahkan kepada 
Datuk Abdullah Ahmad yang se- 
belum ini adalah seorang timbalan 
menteri. Jabatan Perdana Menteri 
telah juga dibesarkan dengan me- 
nambah seorang lagi timbalan 
menteri. Ini menunjukkan bahawa 
Mahathir akan mengesan secara 


bersungguh-sungguh kegiatan 
menteri-menteri dan pegawai- 
pegawai kerajaan. 

Konflik MCA-Gerakan 


Timbalan menteri yang baru di 


Jabatan Perdana Menteri ialah Goh 

GOH CHENG TEIK 


Cheng Teik dari Parti Gerakan. Per- 
tukarannya dari kementerian 
Pengangkutan menunjukkan baha- 


wa beberapa perubahan adalah - 


perlu dilakukan untuk menentukan 
supaya jentera kerajaan dapat ber- 
jalan secara teratur. Sekarang beliau 
telah dipisahkan dari Menteri 
Pengangkutan, Datuk Lee San 
Choon dari MCA. Ini terpaksa di- 
lakukan kerana hubungan antara 
MCA dan Gerakan sudah . menjadi 
semakin buruk. Perlantikan Goh 
di Jabatan Perdana Menteri bermak- 
na bahawa Gerakan adalah lebih 
rapat kepada pucuk pimpinan kera- 
jaan. Tetapi, bagaimanakah perkem- 
bangan ‘selanjutnya akan bergan- 
tung kepada cara Gerakan bertin- 





BERITA 


Kuala Lumpur, 18 Julai: 
Perdana 
Menteri Baru Malaysia, Mahathir 
Mohamad, telah memperkukuhkan 
kekuasaannya Sabtu lalu dengan 
memberi kedudukan penting dalam 
kabinet kepada penyokong- 
penyokong rapatnya. 
Mahathir, yang mengambil alih 
jawatan Perdana Menteri pada hari 
Khamis, telah memindahkan 
Ghazali Shafie dari jawatan Menteri 

LEE SAN CHOON 


dak secara keseluruhannya. Gera- 
kan sekarang ini sedang sibuk 
mengecam MCA dengan tuduhan 
bahawa parti itu telah cuba menum- 


buk rusuk pegawai-pegawai 
Gerakan. 
Walaupun ada pihak yang 


mengatakan bahawa ` rombakan 
kabinet kali ini merupakan satu 
rombakan yang besar, tetapi ianya 
hanya melibatkan 9 dari 23 orang 
menteri. Mahathir sendiri tidak 
mempunyai pilihan selain dari 
mengambil alih Kementerian Perta- 
hanan. Oleh itu, beliau terpaksa me- 
lepaskan kementerian Perdagangan 
dan Perindustrian Di samping itu, 
memandangkan keadaan tidak 


tentu di rantau ini dan peningkatan 


Dalam Negeri dan menjadikannya 
Menteri Luar Negeri. 

Menurut khabar-khabar angin, 
Ghazali pernah mahu menahan 
Mahathir semasa perebutan kuasa 
pada tahun 1976 selepas Perdana 
Menteri Tun Abdul Razak mening- 
gal dunia. Menurut sumber-sumber 
resmi, hubungan antara mereka 
telah menjadi tidak baik sejak masa 
itu. 

Mahathir telah melantik Timba- 
lan Perdana Menteri Musa Hitam 
menjadi Menteri Dalam Negeri yang 
mempunyai kuasa untuk menahan 
seseorang tanpa perbicaraan selama 


. bawah Akta Keselamatan Dala 





semula kegiatan komunis negeri, 
Mahathir merasakan perlu diper- 
'baiki keadaan keselamatan. Oleh 
itu, beliau mahukan Kementerian 
Dalam Negeri berada dalam jabatan- 
nya supaya ia dapat berbincang 
dengan Datuk Musa mengenai soal 
keselamatan pada tiap-tiap hari. 

` Perubahan yang berlaku di ke- 
menterian lain adalah berpunca dari 
dua perubahan besar ini dan usaha 
telah pun diambil untuk menentu- 
kan supaya sedikit saja perubahan 
perlu dilakukan. Ini mungkin di- 
sebabkan oleh keperluan untuk 
mengekalkan kestabilan Barisan 
Nasional dan UMNO. Hal ini adalah 
amat penting dalam kes UMNO ke- 
rana ia baru saja mengalami perbala- 
han yang serius dalam proses memi- 
lih pucuk pimpinan baru di perhim- 
punan agungnya pada bulan Jun 
lepas. Mahathir dijangka tidak akan 
membuat rombakan penting lagi se- 
hinggalah pilihan raya umum yang 
diduga akan berlangsung secepat- 
cepatnya pada bulan April tahun 
depan. Sekiranya ada apa-apa peru- 
bahan, ianya dijangka paling awal 
berlaku selepas perhimpunan agung 
MCA yang akan diadakan pada 
bulan September depan ini. Jika 
pucuk pimpinan MCA tidak beru- 
bah maka kabinet yang telah di- 
bentuk itu juga tidak akan berubah. 






sekurang-kurangnya dua tahun di 














Negeri (AKDN). 
Mahathir berkata bahawa ia akan| 
mengkaji semula tidak berapa lama 
lagi kes-kes mereka yang telah di- 
tahan tanpa perbicaraan. 
Selepas mengumumkan barisan 
kabinetnya, Mahathir telah mem- 
beritahu pemberita-pemberita.” 
Tujuan saya ialah untuk melihat se- 
mula semua mereka dalam tahunan 
di bawah AKDN”. 
“Mereka tidak akan dilupakan”, 
tambahnya. 
(Dipetik dari UPI 














AGEN KGB DI MALAYSIA 


K. Das 


Penangkapan seorang 
Soviet yang mempunyai kedudukan 
yang hampir dengan pucuk pimpi- 
nan kerajaan Malaysia telah menim- 
bulkan satu soalan, iaitu berapa ra- 
mai lagikah agen Soviet yang masih 
berada dalam kerajaan Malaysia? 
Pemerhati juga ingin mengetahui 
kenapa pihak berkuasa memutus- 
kan untuk mendedahkan perkara 
tersebut pada masa ini, selepas be- 
berapa tahun menjalankan penga- 
wasan rapi ke atasnya. 

Agen Soviet yang ditangkap itu 
ialah Siddiq, Mohamad Ghouse. 
Beliau telah ditahan pada 13 Julai. 
Sebelum itu, sejak tahun 1974 be- 
liau telah menjadi Setiausaha poli- 
tik kepada Menteri Pelajaran pada 
ketika itu, Dr. Mahathir Mohamad. 
Apabila Mahathir dilantik menjadi 
Timbalan Perdana Menteri dalam 
tahun 1976, Siddiq terus kekal 
menjadi Setiausaha politiknya se- 
hinggalah ia ditahan oleh polis tiga 
hari sebelum Mahathir dilantik 
menjadi Perdana Menteri. 

Pada hari Siddiq ditahan, tiga 
orang pegawai Kedutaan Soviet di 

Kuala Lumpur telah juga diusir 
keluar. Semasa berada di lapangan 
terbang sebelum bertolak keluar 


dari negeri ini, ketiga-tiga pegawai - 


tersebut — V. Romonov, Z.L. 
Khamidouline dan G.I. Stepanov — 
nampak riang gembira saja. Ini telah 
membuat setengah pemerhati ter- 
tanya-tanya sama ada Ketua KGB 
di Malaysia, Romanov, mempunyai 
sebab-sebab tertentu untuk merasa 
puas hati. 

Pegawai-pegawai dalam pertubu- 
han-pertubuhan perisik di sini yakin 
bahawa cara pihak perisik Soviet 
bergerak ialah dengan menyusup 

agen 


TERDEDAH 


dari atas. Romanov nampaknya ber- 
gantung kepada Siddiq dalam 
mengumpul maklumat tentang pe- 
mimpin Malaysia. Maklumat itu 
mungkin akan dipergunakan dalam 
usahanya untuk mengujudkan pe- 
pecahan di kalangan pucuk pimpi- 
nan Malaysia ataupun untuk memu- 
puk pakatan. 





AGEN SOVIET: SIDDIQ 
Tetapi, akhirnya 


personaliti 
Siddiq dan tiga orang pegawai 
Soviet itu sendiri yang telah meng- 
halang mereka mencapai matlamat 
mereka. Dengan nada menghina, 
Ketua Polis Negara, Tan Sri Haniff 


Omar, telah berkata bahawa ia 
tidak mahu  mempenjarakan 
Khamidouline kerana itu akan 
membazirkan wang rakyat 
(Khamiouline bukan seorang pega- 
wai diplomat dan oleh itu boleh di- 
tangkap dan dipenjarakan). Malah 
Far Eastern Economic Review, 
telah difahamkan bahawa ketiga-tiga 
pegawai itu sudah tidak ada guna- 
nya lagi di mana-mana negara di 
luar Uni Soviet dan negara-negara 
sekutunya. 


Pemilihan Waktu 

Pendedahan Siddiq dan pengusi- 
ran keluar pegawai-pegawai Soviet 
itu telah sengaja dirancang supaya 
berlaku pada masa yang sama 
dengan pembukaan persidangan 
Bangsa-Bangsa Bersatu (BBB) me- 
ngenai Kampuchea di New York 
dan sebelum Dato’ Hussein Onn 
meletak jawatannya. Uni Soviet dan 
Vietnam telah memulaukan persi- 
dangan BBB itu atas alasan bahawa 
ianya merupakan satu campurta- 
ngan secara terang-terangari dalam 
hal ehwal dalam negeri Kampuchea 
Mengikut pandangan Malaysia, pen- 
dedahan tersebut akan menunjuk- 
kan bahawa pemerintah Soviet 
tidak layak untuk bercakap tentang 
peri mustahaknya sebuah negara 
tidak mencampuri dalam hal ehwal 
negara lain. 

Sebagai Perdana Menteri, 
Hussein Onn juga nampaknya ber- 
minat untuk memikul tanggong - 
jawab mengenai peristiwa pengin- 
tipan itu. Malah, untuk tujuan ini, 
beliau telah menangguhkan tarikh 
pesaraannya selama seminggu. Se- 
kiranya perisik-perisik Soviet dan 
agennya mahu didedahkan, ia se- 
patutnya harus memalukan pihak 
Soviet saja — dan bukan kerajaan 
baru Malaysia di bawah pimpinan 
Mahathir. 

Pendedahan itu tidak dapat di- 
lakukan lebih awal lagi kerana takut 
perkara keji itu akan mempengaruhi 
persidangan agung UMNO pada 
penghujung bulan Jun. Sebelum pe- 
milihan pucuk pimpinan baru 
UMNO diadakan, sudah terdapat 
kempen secara berbisik-bisik yang 
mengatakan bahawa Mahathir dan 
Musa lebih condong ke kiri. 

Hakikat bahawa Siddiq adalah 
orang yang dekat dengan Mahathir 
bukan saja akan menjejaskan pe- 
luang Mahathir dan Musa dilantik 
sebagai Presiden dan Timbalan Pre- 
siden, tetapi juga akan mencerah- 
kan lagi kemungkinan Datuk Harun 
Idris dipilih. Penyokong-penyokong 
Datuk Harun telah lama mendakwa 
bahawa nasib malang yang menim- 
pa beliau adalah akibat rancangan 
yang dijalankan oleh orang-orang 
komunis dalam kerajaan. 


Agen KGB Resah 

Sementara itu, terdapat juga se- 
dikit bukti-bukti yang menunjuk- 
kan bahawa agen-agen KGB di 
Kuala Lumpur telah merasa sangsi 
tentang rancangan mereka sendiri. 
Jiran-jiran Romanov mendapati ba- 
hawa istierinya tidak lagi mengiku- 
tinya apabila beliau pulang dari 
bercuti (besar kemungkinan di 
Moscow). Pada penghujung bulan 
Jun, tukang kebunnya telah 
mengadu kepada jiran-jirannya 
bahawa dia belum menerima baya- 
ran upah dari Romanov. Lepas itu, 
pada 10 Julai, bekalan elektrik di 
rumah Romanov telah dipotong 
kerana beliau belum menjelaskan 
bayaran bil apinya. 

Jika Romanov merasa takut, 
Siddiq lebih kelam kabut. Malah 
Siddiq telah memberitahu kawan- 

kawannya yang dia sangat risau ke- 
rana dia merasa yang pihak polis 
akan menahannya. Dia juga telah 
mengadu yang Mahathir tidak mem- 
beri banyak kerja kepadanya. Ada- 
lah dilaporkan bahawa Mahathir 
telah dengan berat hati bersetuju 
untuk tidak memecat Siddiq selepas 
ia diberitahu tentang keadaan 'se- 
benar oleh pihak polis. cawangan 
khas. 
Amaran Ghazali 

Walaupun pihak polis telah 
dapat berbangga dengan kejayaan 
mereka, tetapi Tan Sri Ghazali telah 
menggunakan peristiwa itu untuk 
memberi amaran kepada seluruh 
negeri tentang apa yang difikirkan- 
nya sebagai ancaman sebenar ter- 
hadap keselamatan negara. Berca- 
kap sehari sebelum beliau ditukar- 
kan ke Kementerian Luar Negeri, 
beliau telah memberitahu bahawa 
Parti Komunis Malaya (PKM) telah 
meningkatkan kegiatannya demi 
mengatasi kegiatan KGB untuk 
memperolehi sokongan di kalangan 
orang dan pertubuhan Melayu. 

Ghazali tidak menjelaskan de- 
ngan lanjut tentang cabaran Uni 
Soviet terhadap rancangan jangka- 
panjang Peking. Tetapi, dia ada ber- 
kata bahawa PKM telah menambah 
satu lagi parti baru — Parti Kebang- 
saan Melayu Revolusioner — kepada 
dua pertubuhannya yang telah sedia 








ada — Parti Persaudaraan Islam 
(Paperi) dan Barisan Tani Malaya. 
Nama parti baru itu diambil dari 
nama Parti Kebangsaan Melayu 
Malaya (PKMM) yang ditubuhkan 
dalam tahun 1945 dan diharamkan 
oleh British pada tahun 1948. 

Ghazali bimbang tentang peruba- 
han sikap Peking yang mungkin 
telah memutuskan bahawa per- 
juangan PKM di hutan selama 33 
tahun ini telah jauh ketinggalan, 
jika dibanding dengan kejayaan ke- 
giatan penyusupan KGB. Dari sini 
maka timbul satu soalan: Adakah 
pihak Kerajaan China turut sama 
memainkan peranan dalam pende- 
dahan Siddig? 

Kemungkinan ini adalah ber- 
dasarkan kepada satu kenyataan 
Tan Sri Haniff ‘yang mengatakan 
bahawa pihaknya telah dibantu 
oleh warganegara negeri ini dan juga 
bukan warganegara. Dia telah mene- 
gaskan bahawa pihaknya tidak men- 
dapat apa-apa pertolongan CIA. 
Maka, siapakah orang-orang bukan 
warganegara itu? 

Perubahan Dasar Luar Malaysia 

Dengan perpindahan Ghazali 
Shafie ke Kementerian Luar Negeri 
tidak lama selepas peristiwa Siddiq, 
perhatian Malaysia terhadap isu per- 
saingan antara kuasa besar di rantau 
ini akan sampai kepada satu pering- 
kat baru. Ghazali dijangka akan 

membuat perubahan besar dalam 
gaya melaksanakan polisi Malaysia 
terhadap China, Vietnam dan Uni 
Soviet. Malaysia dijangka akan me- 
nolak rancangan bantuan Soviet 
yang telah ditawarkan oleh Timba- 
lan Menteri Luar Soviet, Nikolai 
Ha ie baru-baru ini. 

Perdana Menteri China, Zhao 
Ziyang akan melawat 


Kuala ` 


Lumpur dalam bulan Ogos. Besar 
kemungkinan ia akan diberitahu ba- 
hawa pihak Malaysia tidak lagi akan 
dapat menerima yang hubungan 
antara parti dengan parti berbeza 
dengan hubungan antara kerajaan- 
dengan kerajaan. Peristiwa Siddiq 
juga mungkin memulakan satu era 
baru dalam dasar luar negeri 
Malaysia di mana ia telah cuba un- 


tuk menyesuaikan dengan kepeka- 
an Vietnam. Ghazali dijangka akan 
memberitahu Hanoi yang ia harus 
menerima hakikat bahawa penaung- 
nya, Uni Soviet, hanya akan lebih 
memburukkan lagi ketidak-tentera- 
man di kawasan ini — malah lebih 
buruk dari apa yang mungkin di- 
lakukan oleh China. (9 





STRATEGI 


Matlamat utama agen-agen 
pengintip Soviet di Asia ialah: (1) 
menyusup masuk dan menghancur- 

“kan jentera kerajaan di rantau ini, 

(2) menggoncangkan kestabilan ke- 
rajaan yang tidak mengikut telun- 
juknya dan (3) mencari agen-agen 
tempatan dan secara rahsia beru- 
saha meletakkan mereka ke kedu- 
dukan yang penting dalam struktur 
kuasa di negara-negara di kawasan 
ini. Usaha mendapatkan rahsia ke- 
tenteraan adalah matlamat kedua 
mereka. 

Uni Soviet memang sedang beru- 
saha untuk menentang negeri 
China. Namun demikian, demi un- 
tuk menawan hati kerajaan di ran- 
tau Asia, Uni Soviet telah memutar 
belit kenyataan dengan mengatakan 
bahawa ia sedang berusaha meno- 
long negara-negara tersebut menen- 
tang “ancaman China”. 


Sasaran Utama KGB 
Tetapi, analisa tentang kegiatan 
KGB di Asia akan menunjukkan 
bahawa sasaran utama Uni Soviet 
ialah negara-negara Asia sendiri. 
Penentangannya terhadap China 
akan dilakukan dengan cara menge- 
pung negara itu dengan negara- 
negara yang tunduk kepadanya 

ataupun sehaluan dengannya. 
Untuk mencapai matlamat kera- 
jaannya, para diplomat Uni Soviet 
di luar negeri telah dibantu oleh 

dua pertubuhan perisik negara itu 
yang besar, iaitu KGB dan GRU. 
KGB adalah satu organisasi perisik 
Uni Soviet yang besar dan amat ber- 
kuasa. Menurut seorang bekas 
anggota KGB, organisasi ini mem- 
punyai pekerja berjumlah kira-kira 
700,000 orang. Menurutnya lagi, 
wang yang diperuntukkan kepada 
organisasi ini oleh kerajaan Soviet 


adalah “tidak terhad” 


Oleh kerana organisasi perisik ini 
mempunyai kemampuan yang besar 
maka di mana saja terdapat orang- 
orang Rusia di dunia ini (seperti 
kakitangan di kedutaan Soviet, 
agensi perdagangan, agensi perkapa- 
lan, dan bank serta pemberita-pem- 
berita akhbarnya), di situlah 





AGEN-AGEN KGB TEMPATAN 
anggota KGB akan berada. Oleh itu 
KGB adalah satu ancaman besar ke- 
pada kedaulatan dan kestabilan 


negara-negara di rantau ini. 


Keuntungan Soviet 

Tidak berapa lama dulu, keraja- 
an Amerika Syarikat (AS) juga me- 
lakukan perkara yang keji ini me- 
lalui pertubuhan perisiknya — CIA. 
Tetapi, setelah kekalahannya di 
Indochina, kegiatan AS di rantau 
ini telah berkurangan. Di samping 
itu, CIA juga menghadapi masalah- 
nya sendiri akibat beberapa pende- 
dahan mengenai kegiatan-kegiatan 
sulitnya di seluruh dunia. 

Keadaan ini telah memberi pe- 
luang yang luas kepada Uni Soviet 

untuk mengembangkan pengarah- 
nya. Di samping itu, Uni Soviet juga 


‘tidak menghadapi pergolakan poli- 


tik yang besar di negaranya sendiri. 
Kesemua faktor ini telah membo- 
lehkan KGB dan GRU meningkat- 
kan kegiatan mereka di Asia. Malah, 
selepas kekalahan AS di Vietnam, 
kawasan rantau Asia Tenggara telah 
menjadi tumpuan kegiatan perisik 
Rusia, I 


Strategi Moscow 
Strategi utama Moscow ialah 
cuba menutup peluang negeri China 


"untuk merapatkan hubungannya 


dengan Jepun, negara-negara di Asia 
Tenggara dan negara-negara di Asia 
Selatan. Oleh itu, Russia telah 
menonjolkan dirinya sebagai bakal 
rakan sepejuangan negara-negara 
tersebut dalam usaha mereka 
menentang negeri China, yang me- 
reka anggap sebagai musuh yang 
lebih utama dan lebih merbahaya. 
KGB telah berusaha untuk meya- 
kinkan kerajaan dan orang-orang 
individu di negara-negara tersebut 
bahawa tujuan utama mereka 
hanyalah mengumpul maklumat 
tentang cita-cita negara China serta 
membantu negara-negara tersebut 
menentang “pencerobohan China”. 

Apa yang tidak dinyatakan oleh 
mereka ialah semua ini merupakan 
matlamat strategi jangka panjang 
Uni Soveit yang diharapkan akan 
tercapai dengan menjadikan negara- 


‘negara tersebut berada di bawah 


pengaruhnya. 

Terdapat beberapa bukti yang 
menunjukkan bahawa matlamat 
utama Uni Soviet sekarang ini ada- 
lah untuk melemahkan kerajaan di 
Asia. Pertamanya ialah bilangan 
kakitangan yang ramai yang ter- 
dapat di kedutaan-kedutaannya di 
rantau ini. “Keduanya, dan yang 
lebih penting, ialah dari segi corak 
kegiatan dan penempatan para 
diplomat Russia dan anggota KGB 
di negara-negara tersebut. (Menurut 
setengah pakar tentang kegiatan 
KGB, kira-kira 1/3 dari kakitangan 
kedutaan Russia adalah anggota 

Rantau yang diminati oleh Uni Soviet 


KGB). 

Corak kegiatan dan penempatan 
mereka itu jelas menunjukkan baha- 
wa terdapat sedikit benar pakar ten- 
tang negeri China ataupun orang 
yang fasih dengan bahasa Cina di 
kalangan mereka, SEbaliknya, 
ramai dari mereka adalah fasih de- 
ngan bahasa tempatan dan mempu- 
nyai banyak pengalaman di negera- 
negera lain di dunia. 


Reaksi Kerajaan ASEAN 

Beberapa tahun dulu, banyak 
kerajaan di Asia Tenggara tidak 
begitu yakin tentang ancaman Uni 
Soviet terhadap negara mereka. 
Malah, menurut penyelidik- 
penyelidik Far Eastern Economic 
Review, ramai pegawai keselamatan 
di Asia Tenggara pada masa itu 
telah enggan memberi kerjasama ke- 


pada usaha mereka untuk mengeta- . 


hui sasaran kegiatan-kegiatan KGB 
di negara-negara tersebut. Keadaan 
ini telah berubah sejak pencerobo- 
han Vietnam di Kampuchea. 
Apabila peristiwa Sidek Ghouse 
terbongkar, Amin Iskandar, seorang 
anggota jawatankuasa Parlimen 
Indonesia mengenai hubungan luar 
negeri dan pertahanan, telah men- 
dedahkan bahawa kedutaan Soviet 
di Jakarta sekarang ini mempunyai 
lebih dari 100 orang kakitangan, 
melebihi angka yang dipersetujui 


dalam perjanjian, yang menghad- 

kannya kepada 25 orang. Senarai 

para diplomatnya hanya mengan- - 
dungi 40 nama saja dan tiada se- 

orang pun yang menjelaskan ten- 

tang kedudukan lebih dari 60 orang 

kakitangan yang lain itu. 

Terdapat juga pandangan umum 
bahawa beberapa pemimpin kanan 
dalam pemerintahan Suharto 
sedang bermain mata dengan pihak 
Soviet. Mereka ini dianggap ber- 
tanggung jawab atas rusuhan ter- 
hadap peniaga-peniaga China di 
Semarang, Jawa Tengah pada ketika 
PM Singapura, Lee Kuan Yew 
sedang melawat negeri China dan 
timbul pula ura-ura bahawa Indone- 
sia‘ akan memulihkan hubungan 
diplomatiknya dengan negara China 
yang terputus selepas Gestapo 
(Gerakan September Tiga Puluh 
1965) dahulu. MEDAN ; 


KGB dan Singapura 
Di Singapura pula,. terdapat 
Moscow Narodny Bank, sebuah 
toko buku Soviet dan pejabat 
syarikat penerbangan Soviet, Aero- 
flot. Kapal-kapal Russia juga di- 
benarkan berlabuh untuk diperbai- 


. ki. Menurut penduduk Singapura, 
. walaupun hubungan antara dua 


kerajaan itu tidak. rapat, tetapi 


| orang-orang Russia bebas bercam- 


pur dengan masyarakat asing di 

republik itu. 

Kira-kira 2,000 orang pelancung 
dari Uni Soviet dan negara-negara 
Erepah Timur telah melawat Singa- 
pura dalam enam bulan pertama 
tahun ini. Ini tidak termasuk bila- 
ngan kelasi Russia yang masuk ber- 
labuh di situ. Seorang penduduk 
asing berpendapat bahawa Singapu- 
ra mungkin merupa tempat beristi- 
rehat bagi ketua-ketua KGB tempa- 
tan. Seorang diplomat turut berse- 
tuju dengan pendapat ini dan ber- 
kata bahawa di Singapura “tidak 
terdapat sebarang rahsia yang ber- 
guna”. 

Tetapi, pihak KGB nampaknya 
tidak bersetuju dengan pandangan 


ini. Pada tahun 1979, dengan meng- ` 


gunakan seorang agen wanitanya, 
KGB telah memerangkap seorang 
pegawai muda di kedutaan Singa- 
pura di Moscow untuk bekerja se- 
bagai agennya. Pegawai tersebut 
telah dihantar pulang ke Singapura 
dan telah didakwa atas tuduhan 
mengintip. Malah ia merupakan 
pegawai Singapura yang pertama 
menghadapi tuduhan seperti itu. 


KGB di Bangkok 

Tidak berapa lama selepas berita 
penangkapan Siddiq Ghouse sampai 
ke negeri Thai, sebuah akhbar di 
Bangkok telah mengeluarkan satu 
artikel yang dengan secara tidak 
langsung menyatakan bahawa ke- 
giatan KGB di kedua negeri itu 
(iaitu Malaysia dan Negeri Thai) 
mungkin berkaitan. Dengan meme- 


tik dari sumber yang tidak dinyata- 
kan, akhbar itu seterusnya men- 
dakwa bahawa “sekiranya kerajaan 
Thai ... mahu bertindak tegas se- 
perti Malaysia, ia sudah boleh me- 
nahan seorang leftenan general”. 
Walaubagaimanapun pihak perisik 
Thai telah menafikan dakwaan itu. 

Di Bangkok, anggota-anggota 
KGB bukan saja boleh mengumpul 
maklumat mengenai kerajaan Thai. 
Malah, mereka boleh kumpul lebih 
dari itu kerana Bangkok juga meru- 
pakan ibu pejabat kepada sebuah 
pertubuhan Bangsa-Bangsa Bersatu, 
iaitu ESCAP. Pada bulan Mac lepas, 
kakitangan di pertubuhan itu telah 
merasa gelisah tentang pemergian 
seorang kakitangan dari Russia di 
situ dan kemunculan dua orang 
Russia yang lain menggantinya. 

Kedua-dua orang Russia itu telah 
mula sibuk bekerja walaupun 
mereka belum lagi dilantik ke 
jawatan tersebut secara resmi. Mere- 
ka begitu sibuk sekali menggunakan 
mesin Xerox untuk menyalin ber- 
bagai dokumen sehingga pegawai 
yang mengepalai bahagian tersebut 
terpaksa mengunci mesin Xerox 
tersebut. Pegawai -Russia yang ber- 
kerja di ESCAP mempunyai hubu- 
ngan yang rapat dengan kedutaan 
Soviet di Bangkok. Malah, mereka 
turut hadir dalam mesyuarat kaki- 
tangan kedutaannya. 

Pihak perisik Thai mendakwa 
bahawa mereka sentiasa mengawasi 
gerak-geri warganegara Thai yang 
mempunyai hubungan dengan pe- 





Club — tempat mereka bersosial 


22 


gawai kedutaan Soviet di Bangkok. 
Namun demikian, ada juga kalanya 
di mana mereka telah didapati lalai. 
Sebagai contoh, dalam tahun 1972; 
kerajaan Thai telah membenarkan 
Viktor T. Veklenko, masuk ke 
negeri Thai untuk menjadi Setiausa- 
ha Ketiga di Kedutaan Soveit. 
Lapan bulan sebelum itu, Veklenko 
telahpun diusir keluar oleh kerajaan 
British kerana kegiatan-kegiatan 
haramnya di sana. 


Sikap Filipina 

Kerajaan Filipina pula mengang- 
gap semua orang Rusia sebagai peri- 
sik dan telah tidak menggalakkan 
mereka datang ke negeri itu. Kedu- 
taan Soviet di sana hanya dibenar- 
kan mempunyai 35 orang kakita- 
ngan saja. Kerajaan. Filipina juga 


- telah tidak meluluskan permohonan 


Aeroflot untuk mendarat di Manila, 
Namun demikian, ia tidak begitu 


berjaya mengawal kegiatan kapal- 
kapal Soviet di kawasan perairan- 
nya. Kapal-kapal penyelidik Soviet 
memang diketahui begitu sibuk di 
kawasan perairan Filipina, mungkin 
dengan tujuan untuk mengesan 
kegiatan-kegiatan di penkalan ten- 
tera Amerika di sana. 

Parti Komunis Filipina lama 
yang pro-Soviet telah menyokong 
pemerintahan Marcos semenjak 
tahun 70an atas alasan bahawa 
Marcos tidak merupai boneka AS 
seperti para pembangkangnya dan 
juga sanggup melakukan reform 
tanah serta dasar-dasar lain untuk 
memajukan perusahaan-perusahaan 
tempatan. Memandangkan soko- 
ngan AS kepada Marcos baru-baru 
ini, perikatan ini mungkin tidak 
akan tahan lama. 

Uni Soviet memang tidak me- 
mandang kecil tentang pentingnya 
negara-negara yang berada di seke- 
liling negeri China. Malah, jika ran- 
cangan mereka berjaya, pengaruh 
Soviet di kawasan tersebut mung- 
kin boleh merbahayakan negeri 
China. Dalam hal ini, KGB adalah 
merupakan pertubuhan 
untuk menjayakan polisinya. D 


utama 

INSAN BULAN IN 


Pesawah Padi Pak Sabu Ahmad 
— s 


Pak Sabu bin Ahmad-merupakan 
salah seorang dari 300,000 pesawah 
padi di tanahair kita. Sekarang ini 
beliau tinggal di sebuah kampung di 
Perlis. Berikut adalah sedikit catitan 
ringkas mengenai masalah dan ke- 
sulitan yang dihadapinya. 


Masalah air 
“Saya telah bekerja sebagai pe- 
` nanam padi sejak enam tahun yang 
lalu. Saya tidak mempunyai se- 
bidang tanah pun untuk bersawah. 
Semuanya saya sewa sebanyak lima 
relong. Disebabkan tempat ini air- 
nya sangat susah, jadi penduduk- 
penduduk di sini hanya dapat me- 
nanam -padi satu kali saja dalam se- 
tahun. Apa yang menjadi masalah 
pada kami sekarang ialah air. Kalau 
kami dibekalkan dengan air yang 
mencukupi, tentu kami dapat mè- ` 
nanam padi dua kali setahun seperti 
mana di tempat-tempat lain juga. 
Kami hanya mengharapkan pada 
hujan dan jalan-jalan air saja, Kalau- 
lah keadaan seperti ini (tiada hujan) 
berlanjutan kami terpaksalah men- 
cari jalan untuk mengairi bendang- 
bendang kami. 


LPP 

“Saya telah menjadi ahli Lem- 
baga Persatuan Peladang (ringkas- 
.nya LPP) bagi daerah ini dan di- 
mestikan membayar yuran tahunan 
sebanyak $2. Apa yang paling 
menghairankan saya ialah, bantuan 
yang diberikan oleh LPP terhadap 
kami, penduduk-penduduk di sini, 
adalah amat tidak memuaskan. i 

“Walaupun kami mendapat ban- 
tuan baja tetapi baja-baja yang 
diberikan itu adalah jenis yang ku- 
rang bermutu atau pun simpanan 
yang lama. Jikalau kami mahu baja 
yang baik, mestilah dibayar dengan 
harga tunai. Kami tidak boleh mem- 
bayar dengan harga tunai kerana 
kami tidak mempunyai duit se- 

hinggalah padi kami habis dituai. 
“Satu lagi, LPP di daerah ini 
mempunyai tiga biji traktor, tetapi 


amat sulit untuk membajak ben- ` 


dang kami. - Saya ambil contoh, 
katakanlah saya mempunyai lima 
relong tanah untuk dibajak. Satu 
relong upahnya sebanyak $30/=. 
Mereka akan membajak kelima-lima 
relong tanah saya, tetapi dalam 
borang yang harus saya tandatanga- 
ni, saya hanya diperlukan menulis 
sebanyak dua relong saja yang di- 
bajak. Jadi sini jelaskah kepada kita 
yang bayaran untuk tiga relong lagi 
diambil mereka. Inilah beberapa ke- 


untungan menjadi ahli LPP. 


Kos Tanaman ` ` 

- “Mungkin ada di antara kita 
yang belum tahu tentang jumlah 
perbelanjaan yang digunakan oleh 
petani-petani kita. Di sini ingin saya 
senaraikan satu persatu kadar per- 
belanjaan yang diperuntukkan 
untuk menyiapkan serelong tanah. 

“Mula-mula sekali membajak 
dengan traktor. Kalau sekali lalu 
belanjariya $30.00. Tapi, selalunya 
dua hingga tiga kali baru elok. 
Untuk ringkas, katakanlah dua kali. 
Jadi kos bajak dah $60. Belanja 
upah menanam $60 juga. Katakan 
kita guna baja subsidi. Jadi itu per- 
cuma. Tapi racun kita kena beli. 
Senang-senang kita kena belanja $5 
untuk racun. 

“Lepas itu kita kena bayar upah 
potong padi dan upah banting padi. 
Upah potong padi ialah $45.00. 
Upah banting padi dikira sepuluh 
kati $2.80. Kalau kita kata Satu 
relong dapat 2 kunca (1 kunca sama 
dengan 640 kati), maka upah 
banting jadi $36.00. 

“Jadi jelaslah di sini bahawa. se- 
relong yang mana kita memperolehi 
dua kunca padi, perbelanjaan se- 
banyak ataupun hampir-hampir 
$206.00. Itu belum dimasukkan 
lagi sewa tanah dan juga zakat. 

“Saya bagi lagi anggaran kasar 
pendapatan kami satu relong. 
Dalam satu relong, mana kita dapat 
dua kunca padi, jumlah pendapatan 


` yang 


ialah $358.40. Tolak perbelanjaan 
$206 maka hanya tinggal $152.40. ` 
Ini saya kata tadi belum masuk 
bayar sewa dan zakat. Lagi pun, itw 
kalau tanpa gangguan serangga dan 


` binatang-binatang pemusnah. 


“Bagi saya yang mempunyai 5 
orang tanggungan ini amat menyu- 
litkan untuk mengagihkan pen- 
dapatan. Apatah lagi anak-anak 
saya semuanya sudah bersekolah. 


Subsidi P 
“Baru-baru ni pihak kerajaan ` 
nak bantu melalui subsidi padi se- 
banyak $10.00. Memang kalau kita 
lihat jumlah subsidi kali ni begitu 
tinggi sekali sehingga $10.00. Tapi 
harus kita fikirkan yang belanja 


“tanam padi juga turut naik, Harga 


barang-barang pun riaik. Malah 
semua ini tekan kita lebih dari 
$10.00. Jadi apa erti $10 itu? 


Dulu Dan Sekarang | 

“Bagi pendipat saya, keadaan 
dulu amatlah berbeza jika diban- 
dingkan dengan sekarang. Kalau 
dulu harga padi boleh dikatakan 
murah tetapi harga barang-barang 
juga murah. Sekarang, harga padi 
mahal sekali ganda tetapi harga 
barang dua kali ganda mahalnya. 
Jika difikir-fikirkan matawang se- 
karang menjadi semakin kecil. 
Kalau dulu $2/= sudah cukup 
untuk makan sehari, tetapi sekarang 


_$2/= susu dan gula pun tak cukup. 


“Setengah-setengah pihak sering 
menganggap kami miskin kerana 
Kami dikatakan "punyai sikap malas. 
Bagi perkara ini, saya akan beri 
hanya satu jawapan saja, iaitu cuba 
kita tukar jawatan, antara jawatan 
mereka dan kerja yang kita laku- 
kan. Kerja seperti mana yang kita 
kerja dan hidup seperti mana kita 
hidup sekarang. Lepas itu, cuba 
dengar apa pula mereka kata. 

“Tambah lagi, beras yang 
mereka makan hari-hari itu siapa 
keluarkan. Siapa yang 
berjemur dan berhujan bekerja di 
bendang? Dan siapa pula dok, kerja 
dalam bilik hawa dingin? @ 

SUASANA BARU DI CHINA 


Menurut resolusi yang diterima 
oleh Jawatankuasa Fusat (JP) Parti 
Komunis China (PKC), Mao Zedong 
telah melakukan kesilapan kiri yang 
serius dari akhir tahun 1950an 
hingga tamat hayatnya. Pendapat 
resmi mengenai sumbangan Mao 
telah dikeluarkan selepas sidang 
pleno keenam JP PKC pada awal 
bulan Julai. Seperti yang dijangka- 
kan, ia telah menyanjung Mao se- 
bagai seorang revolusioner. Tetapi, 
ia juga telah mengkritik secara 
hebat peranannya melancarkan 
Revolusi Kebudayaan pada tahun 
1966—76 dan tiori politiknya ten- 
tang penerusan perjuangan kelas 
di bawah sosialisma. 

JP PKC juga telah menerima per- 
letakan jawatan pengganti Mao, 
Hua Guofeng, yang telah dikritik 
atas kesilapan kirinya. Beliau telah 
- diturunkan pangkat menjadi Naib- 
Pengerusi. Setiausaha Agung Hu 
Yaabang, rakan rapat Naib Pengeru- 
si Deng Xiaoping, telah dilantik se- 
bagai pengerusi baru PKC. 

Hakikat bahawa kritikan ter- 
hadap Mao dan perletakan jawatan 
Hua mengambil masa yang begitu 
lama untuk diterima membayang- 


kan yang satu kompromi telah di- , 


capai di kalangan pucuk pimpinan 
PKC selepas berlakunya satu per- 
ebutan kuasa yang hebat di dalam 
parti. 

-Di satu pihak, terdapat 
pemimpin-pemimpin yang menyo- 
kong polisi sekarang yang dikaitkan 
dengan Deng. Ini termasuk Hu dan 
Perdana Menteri Zhao Ziyang. 
Merėka menekankan akan perimus- 
tahaknya modenisasi, dan mengu- 
rangkan peranan ideologi dalam 
membangunkan sosialisma. Di 
pihak yang lain pula, terdapat 
mereka yang masih bersimpati de- 

Aminah Junid 





Pucuk pimpinan baru China: 


Deng (kiri) 


dan pengerusi 


Zhoo (kanan) 


PKC yang baru dilantik, Hu (no. 2 dari kiri) 


ngan ajaran Mao yang telah pula 
diubahsuaikan oleh Hua. 

Pada masa ini, penyokong- 
penyokong Deng, Hu dan Zhao 
jelas kelihatan telah mencapai ke- 
menangan. Dalam ucapan pertama- 
nya sebagai Pengerusi PKC, Hu 
telah member kata dua kepada 
mereka yang masih lagi menyoal 
polisi-polisi sekarang. j 

Peranan Mao 

Resolusi JP PKC, yang telah di- 
keluar sempana ulangtahun ke 60 
PKC telah memuji kepimpinan Mao 
dalam perjuangannya menentang 
golongan nasionalis yang telah ber- 
kesudahan dengan tertubuhnya Re- 
publik Rakyat China (RRC) pada 
tahun 1949. Kepimpinan Mao 
dalam jangkamasa 1949—57 juga di- 
puji. Pada masa itu, pengaruh Uni 
Soviet di RRC adalah masih kuat 
dan pembangunan ekonomi di- 
utamakan. 

Menurut JP PKC, Mao mula 


membuat kesilapan di akhir tahun- 
tahun 50an apabila ia bertambah 
yakin tentang tanggapannya baha- 
wa kelas pemerintah baru — yang 


` terdiri dari pegawai parti para pen- 


tadbir serta pengurus dan pakar 
teknik — sedang. muncul di RRC. 
Mao khuatir apa yang telah ber- 
laku di Uni Soviet akan berlaku di 
RRC. Oleh itu, beliau telah mene- 
kankan semula akan perimustahak- 


'nya ideologi politik dan telah meng- 


galakkan rakyat China bangkit me- 
nentang mereka yang menyalah- 
gunakan kuasa dan mengambil jalan 
kapitalis. 

Ide-ide Mao ini, yang telah di- 
anggap oleh pimpinan China seka- 
rang sebagai garis kiri telah diga- 
bungkan ke dalam apa yang dikena- 
li sebagai teori penerusan revolusi di 
bawah kuasa proletar. Ramai golo- 
ngan Marxist di luar RRC mengang- 
gap teori ini merupakan sumbangan 
baru oleh Mao kepada fahaman 

Marxist yang baru. 
Kritikan Terhadap Mao 
Tetapi resolusi JP PKC tidak ber- 
setuju dengan pandangan tersebut. 
Menurutnya, teori itu adalah “tidak, 
konsisten dengan sistem Fikiran 
Mao Zedong” dan “menggambar- 
kan satu penilaian yang salah ten- 
tang hubungan kelas dan suasana 
politik” di China. ` 
Menurut resolusi itu lagi, oleh 
kerana Revolusi Kebudayaan telah 
dilancarkan berdasarkan garis kiri 
yang salah ini, maka satu keadaan 
huru-hara telah timbul di seluruh 
negeri. Ia menambah bahawa “ba- 
nyak perkara yang telah dicaci se- 
bagai revisionis dan kapitalis semasa 
Revolusi Kebudayaan itu sebenar- 
nya adalah prinsip-prinsip sosialis 
dan Marxis, dan kebanyakannya 
telah dibentuk atau disokong oleh 
Mao Zedung sendiri”. Tetapi, tiada 
contoh yang diberi. 
Resolusi itu seterusnya menyata- 
kan bahawa ramai daripada pemim- 
pin yang telah disingkir pada masa 


Revolusi Kebudayaan — seperti, 


Deng dan Liu Shaogi — adalah pe- 
mimpin parti dan kerajaan yang 
menjadi tenaga penting kepada per- 
juangan sosialis di China. 

Walaupun demikian, resolusi itu 
telah menyatakan bahawa Mao 
mempunyai tujuan yang baik. 
Tetapi, rakan-rakan Mao dalam 
gerombolan empat orang telah di- 
sifatkan oleh resolusi itu sebagai 
golongan pelampau dan gila kuasa 
yang mempunyai niat buruk dan 
telah membesarkan kesilapan Mao 
untuk mencapai tujuan jahat 
mereka. 

1 Peranan Zhou 

JP PKC juga membincang ten- 
tang peranan Zou Enlai, yang di- 
katakan oleh setengah-setengah pe- 
gawai China sekatang sebagai akan 
memberi sokongan kepada polisi 
modenisasi di negeri itu dewasa ini. 
Sekiranya ia masih hidup. Zhou 
tidak pernah dikritik oleh pemim- 
pin China sekarang walaupun beliau 
sentiasa berdiri bersama Mao sepan- 
jang masa Revolusi Kebudayaan. 

Resolusi itu sebaliknya. memba- 
yangkan bahawa Zhou tidak senang 
dengan Revolusi Kebudayaan. 

Mao juga telah dikritik kerana 
menentang usaha Deng ¿untuk 
“membetulkan secara sistematis 
kesilapan-kesilapan Revolusi Kebu- 
dayaan” pada tahun 1975 dan 
1976. Menurut resolusi itu, Mao 
menyokong penyingkiran - Deng 
pada kali kedua itu. 

Tidak semua tindakan Mao sejak 
1957 dianggap sebagai salah. Reso- 
lusi itu mengatakan bahawa Mao te- 
lah melindungi keselamatan negeri 
China dengan mengikuti “polisi 
luar negeri yang betul”, termasuk 
tentangannya terhadap apa yang di- 
katakan sebagai “imperialisma 


sosial Uni Soviet”. Sumbangan- 
sumbangan lain Mao yang dianggap 





Mao: Pengawal. Merah dan Revolusi 
Kebudayaan 


positif oleh resolusi itu termasuklah 
seruannya kepada rakyat China 
untuk mempelajari ajaran Marx, 
Engels dan Lenin, penentangannya 
terhadap Lin Biao di awal tahun 
70an dan kritikannya terhadap 
gerombolan empat orang. Akhir 
sekali, resolusi itu mengakui 
bahawa Mao telah membenarkan 
“beberapa orang pemimpin” untuk 
balik bertugas selepas mereka di- 


pecat. 2 
1 Kritikan Keras 
Walaubagaimanapun, resolusi itu . 
menyimpul penganalisaanya 
tentang Mao dengan kritikan yang 
agak keras. Menurutnya, “Penghor- 
matan: yang diberi kepada Mao 
telah sampai 'ke satu puncak dan 
beliau menjadi angkuh ... Secara 
beransur beliau mengasingkan diri 
dari praktik dan dari massa, bertin- 
dak semakin mengikut pendapatnya 
dan secara sewenang-wenangnya, 
dan semakin meletakkan dirinya - 
mengatasi JP parti. Akibatnya, 
prinsip pimpinan bersama terjejas 
dan semakin kurang diamalkan 
dalam perjalanan parti dan negara”. 
Resolusi JP PKC yang terbaru ini 
telah dapat menolong meninggikan - 
kewibawaan pucuk pimpinan China 
sekarang. Oleh kerana banyak 
polisi-polisi pimpinan Deng-Hu- 

Zhao telah ditentang oleh Mao, 

maka adalah perlu bagi mereka 

mengkritik Mao secara terbuka. De- 
ngan mengkritik teori Mao menge- 
nai penerusan resolusi, mereka telah 
mendapat cara untuk menentang isi 
kandungan politik Mao sambil pada 
masa yang sama menyatakan soko- 
ngan mereka terhadap pimpinan- 
nya. Ini adalah kerana Mao masih 
disanjung tinggi oleh rakyat China. 
Hua Dikritik 

Resolusi JP. PKC juga mengkritik 

Hua dan memberi sedikit gambaran 

tentang perebutan kuasa yang ber- 

laku dalam PKC untuk beberapa ke- 
tika. Menurut resolusi itu, Hua 
telah: 

* cuba menghalang perbincangan 
mengenai ukuran-ukuran kebe- 
naran yang berlaku pada tahun 
1978. 

* menghalang usaha untuk me- 
nempatkan kembali ahli-ahli 
parti yang telah dianiaya dan 


membetulkan ketidakadilan 
yang telah berlaku. 
*- menggalakkan pengembangan 


pemujaan ke atas dirinya di sam- 
ping meneruskan pemujaan ke 
atas Mao 

# turut bertanggungjawab kerana 

bertindak secara tergopoh-gapah 


untuk mencapai hasil cepat 


dalam kerja-kerja di bidang eko- 

nomi dan meneruskan polisi- 

polisi “kiri” yang silap. 

JP PKC kemudiannya memutus- 
kan bàhawa “Di bawah pimpinan- 
nya (iaitu Hua), adalah mustahil 
untuk membetulkan kesilapan kiri 
dalam parti” dan untuk memulih- 
kan semula warisan parti itu. 

Walaupun pihak berkuasa China 
telah menafikan secara terbuka ten- 
tang wujudnya perbezaan panda- 
ngan politik antara Hua dan Deng, 
tetapi bukti-bukti menunjukkan 
bahawa perbezaan ini telah wujud 
selama lebih dari tiga tahun. Se- 
bagai contoh, di awal tahun 1978, 
kedua-dua pemimpin itu telah 
memberi ucapan di Persidangan 
Sains Kebangsaan. Dalam ucapan- 
nya telah menekankan pentingnya 
_ kemahiran teknik dan cuba menge- 
cilkan peranan ideologi politik. Hua 
sebaliknya telah menyeru supaya 
diseimbangkan kedua-dua faktor 
itu. 

Deng dan penyokongnya telah 
mula menguasai JP PKC di sidang 
pleno ketiga jawatankuasa tersebut 
yang diadakan dalam bulan Disem- 
ber 1978. Di sidang itu, polisi 
untuk mengubahsuaikan ekonomi 
telah diumumkan. Sementara polisi 
untuk mempesatkan proses modeni- 
sasi, yang disokong oleh Hua, telah 
ditolak. 

Hua mula diketepikan dari pusat 
kuasa dalam bulan Februari 1980 
apabila itu dilantik sebagai Setia- 
usaha Agung PKC yang bertanggung 
jawab tentang urusan harian parti. 
Pada masa itu, ramalan tentang 
penyingkiran Hua mula muncul 
dalam akhbar-akhbar Barat. 

Kejatuhan Hua 

Di pertengahan tahun 1980, ke- 
dua-dua pemimpin itu telah meng- 
kritik Mao secara terbuka buat per- 
tama kalinya. Hua telah berkata ba- 
hawa Mao adalah bertanggungjawab 
ke atas kesilapan Revolusi Kebuda- 
yaan. Tetapi, ia lebih memberi tum- 
puan kepada salah pertimbangan 

Bekas Pengerusi PKC: Hua 


Mao yang. disebabkan oleh keuzu- 
cannya. 

Kritikan Deng terhadap Mao 
adalah lebih mengenai kesilapan 


` politiknya. Namun demikian, ia 


juga mengutarakan pandangan JP 
PKC pada ketika itu yang mengata- 
kan bahawa sumbangan Mao adalah 
lebih penting dari kelemahannya. 

Pada bulan September lalu, di 
mesyuarat Konggeres Rakyat, Hua 
telah meletakkan jawatannya se- 
bagai Perdana Menteri. Alasan resmi 
yang diberi ialah tugas-tugas dalam 
parti dan kerajaan sedang diasing- 
kan dan oleh itu adalah tidak wajar 
bagi seorang pemimpin parti untuk 
memimpin kerajaan. Pihak berkuasa 
China menafikan berlakunya perge- 
lutan kuasa dalam PKC. 

Di akhir bulan November 1980, 
perbicaraan ke atas gerombalan em- 
pat orang telah dimulakan. Semasa 
perbicaraan itu dijalankan dalam 
bulan Disember Hua tidak kelihatan 
di khalayak ramai. Malah, sejak itu 
ia muncul di khalayak ramai hanya 
untuk beberapa kali saja. 


Akhbar Washington Post berkata 
bahawa satu “sumber China yang 


mengetahui” telah memberi maklu- 
mat berikut mengenai pergelutan 
kuasa dalam PKC. Menurutnya, 
pada penghujung 1980, Hua telah 
menawar untuk meletak jawatan se- 
bagai pengerusi parti jika namanya 
tidak disentuh dalam perbicaraan 
ke atas “gerombolan empat orang”. 
Tetapi kemudiannya ia telah mena- 
‘rik balik tawarannya itu setelah ia 
membaca deraf awal resolusi Jawa- 
tankuasa Pusat PKC yang mengan- 
dungi kritikan keras terhadap Mao. 
Beberapa orang pemimpin tentera 
dan parti lain juga turut menentang 
deraf tersebut. 

,Pada masa yang sama rupanya 
satu dokumen yang mengkritik Hua 
sedang disebarkan juga. Dalam 
bulan Disember, akhbar New York 
Times memetik satu dokumen jawa- 
tankuasa tatatertib PKC yang me- 
nuduh Hua menentang pemulihan 
ekonomi yang dicadangkan oleh 
Deng dan juga turut terlibat dalam 
kegiatan-kegiatan penipuan menge- 
nai unit pengeluaran .pertanian 
*Dazhei yang pernah disanjung tinggi 
oleh Mao dan Hua. 

Penurunan pangkat Hua dan pe- 
nilaian yang “bercampur-campur” 
ke atas Mao bolehlah dianggap se- 
bagai satu kompromi dalam perebu- 
tan kuasa dalam PKC. Walaupun 
terdapat ahli JP PKC yang mahu 
kritikan yang lebih hebat ke atas 
Mao, tetapi sejak pertengahan 
tahun lalu. Deng nampaknya cen- 
derong untuk mencapai satu kom- 
promi. Dia mungkin puas hati 
kerana kebanyakan polisi China se- 
karang bukan lagi berdasarkan ke- 
pada ajaran Mao. 








_ NADI INSAN, SEPTEMBER 1981 





| BELIA 
BRITAIN MERUSUH 


Terjemahan dari The Guardian. 











Beberapa bandar-bandar di 
Britain telah mengalami rusuhan 
dari golongan belia kulit hitam 
dan kulit putih yang tidak puas hati 
dengan kedudukan mereka. Selama 
12 hari berturut-turut, 
membantah pelbagai masalah seper- 
ti pengangguran, kemiskinan, keke- 
jaman dan sikap perkauman pihak 
polis. 

Rusuhan sosial ini adalah yang 
paling buruk sekali pernah dialami 
oleh negara itu dalam setengah abad 
yang lepas. Ia merupakan satu 
‘time bomb” yang terpendam 
dalam masyarakat kulit hitam dan 
golongan miskin, hasil daripada ke- 
gagalan sistem kapitalisma amnya 
dan kerajaan pimpinan Margaret 
Thatcher khususnya. 

Puan Thatcher dikutuk sekeras- 
kerasnya oleh tokoh-tokoh negara 
itu, termasuk anggota partinya sen- 
diri. Tetapi beliau berkeras kepala 
dengan dasar-dasar ekonominya 
yang telah melahirkan keadaan 
cernas itu; malah ia memperkuat- 
kan lagi undang-undang untuk 
menekan mereka yang terlibat 
dengan rusuhan itu. Dengan menya- 
lahkan kaum pendatang dari Asia 

mereka” 


dan Afrika, kerajaannya merancang 
akan menambah lagi pasukan polis 
dan melarang diadakan tunjuk pera- 
saan walaupun secara aman. 


Tindakan Belia 

Belia-belia yang melepaskan 
geram itu telah membaling bom 
petrol dan memecahkan cermin 
tingkap kedai. Mereka menumpu- 
kan kebencian mereka kepada 
pihak polis oleh kerana mereka 
selalu menjadi mangsa kepada 
tindakan perkauman polis. Pada 
10bh. Julai, satu rusuhan telah me- 
letus setelah pihak polis menahan 
dan memukul seorang peniaga kulit 
hitam yang tidak bersalah. 

Di Walthamstow, sebuah kawa- 
san di bandar London, satu kum- 
pulan belia fasis bernama ““skin- 
heads” (kepala botak) telah mem- 
bakar sebuah rumah yang diduduki 
oleh satu keluarga Asia: empat jiwa 
telah terkorban. Akibatnya, rusu- 


«han meletus apabila orang-orang 


kulit hitam dan Asia membantah 
tindakan kejam ini. 


Punca Rusuhan 


Dasar-dasar . ekonomi Puan 


Thatcher menjadi punca kekacauan. 


Kadar penggangguran sekarang 
meningkat kepada 11% dan meli- 
batkan lebih kurang 3 juta orang. 
Tetapi Puan Thatcher telah meno- 
lak semua dakwaan bahawa peng- 
gangguran adalah- satu-satunya 
punca yang menyebabkan rusuhan- 
rusuhan itu. Menurutnya, faktor 
yang terpenting sekali ialah tinda- 
kan keganasan di kalangan setengah 
golongan, dan tindakan ini telah di- 
tirui oleh golongan yang sama di 
lain-lain bandar. 


Tindakan Pemerintah 

Langkah-langkah selanjutnya 
oleh pihak pemerintah ialah mem- 
bekalkan polis dengan kereta kebal 
dan -peluru plastik. Mereka juga 
sedang menimbangkan cadangan 
untuk menjadikan pengkalan 
tentera sebagai pusat tahanan 
perusuh-perusuh yang telah ditang- 
kap. Cadangan juga telah dibentang- 
kan untuk mengemaskan pentadbi- 
ran mahkamah, meluluskan satu 
Akta Rusuhan untuk membolehkan 
pihak polis menahan orang ramai 
memperkenal rang undang-undang 
yang meletakkan tanggungjawab 

satu daripada adegan keganasan 


kepada ibubapa atas tindakan anak- 
anak mereka dan lain-lain lagi. 

Puan Thatcher sendiri telah me- 
nafikan bahawa punca masalah ini 
ialah Krisis ekonomi di Britain. 
Sebaliknya, beliau mendakwa 
dalam perlimen bahawa 9 dari 
sepuluh orang pekerja di Britain 
telah mendapat pekerjaan. Seterus- 
nya beliau mengecam setengah 
golongan pekerja kerana selalu ber- 
mogok setelah kerajaan berjaya 
menyediakan pekerjaan untuk 
mereka. 


Parlimen Kecoh 

Kata-kata beliau telah menim- 
bulkan kekecohan dalam sidang 
parlimen itu. Ramai wakil rakyat 
dari kawasan yang miskin telah 
menjerit dan memekik supaya 
beliau menutup mulutnya. Mereka 
memanggilnya, “Perempuan bodoh! 
Perempuan bodoh!” 

Seorang lagi tokoh utama Parti 
Konservetif, bernama Enoch Poweli 
yang selalu suka membangkit 
perasaan perkauman di kalangan 
orang kulit putih, nyaris dipukul 
dalam sidang parlimen yang sama. 
Sejak tahun 1968 lagi, Encik Powell 
telah membantah kedatangan orang 
kulit hitam untuk ` bekerja di 
Britain. Beliau  mengesyurkan 
supaya mereka dihantar pulang 
secara paksaan. 


Rusuhan di bandar-bandar lain 
Rusuhan telah juga berlaku di 
kawasan-kawasan perusahaan yang 

lama seperti di sekitar bandar 
Manchester dan Liverpool. Kedua- 
dua bandar ini mencapai ke- 
agungannya dua abad dulu, iaitu 
pada masa mulanya Revolusi Peru- 
sahaan. Kilang-kilangnya sudah 
lama serta lapuk dan daya pengelua- 
rannya sudah tiada lagi. Malah 
bandar-bandar seperti Liverpool 
dan Manchester sudah menjadi 


kawasan miskin. Dengan muncul- , 
nya pemerintahan Perdana Menteri 


Margaret Thatcher dua tahun lalu, 
yang berazam akan menutup semua 
perusahaan yang merugikan maka 
banyaklah kilang-kilang dan firma- 
firma yang terpaksa gulung tikar. 
Berpuluh ribu orang pekerja di- 
buang kerja. Akibatnya, bilangan 
penganggur di kawasan-kawasan 


aa 7 


ini telah bertambah dengan pesat 
sekali. 

Dalam rusuhan yang telah ber- 
laku, banyak kedai-kedai telah ‘di- 
musnahkan dan barang-barang di- 
rompak. Tetapi ini merupa perbua- 
tan sampingan sahaja, sebab 
faktor yang utama ialah melepaskan 
geram yang sudah lama terpendam. 


Orang Lain Tertuduh 
Seperti biasa, kacau-bilau ini di- 
gunakan oleh pemerintah dan 
golongan sayap kanan Britain untuk 


. mempersalahkan pihak sosialis dan 


golongan sayap kiri. Kononnya 
rusuhan-rusuhan itu telah diran- 
cangkan dan dihasuti oleh kumpu- 
lan puak kiri yang suka memancing 
di air keroh. 

Tetapi Menteri Dalam Negeri 
sendiri telah menafiknya. Katanya, 
“Memang ada penghasut-penghasut 
yang mengambil kesempatan tetapi 
tiada bukti bahawa kekacauan itu 
dirancang dan diawasi keseluruhan- 
nya.” 

Sebuah majalah yang tefkenal, 
The Economist, membuat kesimpu- 
lan bahawa banyak lagi rusuhan 
akan berlaku, “kerana golongan 
pengganggur tidak akan berpuas 
hati selagi masalah mereka tidak di- 
selesaikan.” 


pasukan polis tidak berperisai digunakan untuk membubarkan kumpulan raman. 

KAWASAN - KAWASAN DI ANA 
KAPITALS MENGAMBIL ALH DAN 
MEMERAS DENGAN SANTUAN 
FERATAAN. 

NEGERI NEGERI SERAANTUNA 


NEGERI DIMANA KAPITALS SOLER 
MEMERAS TANPA DI TATA N SECARA 

IMPERIALISME: ADALAH KEPERLUAN KAMI SAPETI 
UDARA . DI SEKELILING KITA. TANPA IMPERIALIS MA 
KAMI AKAN mari Wl : a 


KITA TERPACSALAN 


SEME EHI — 
Y INI TIDAK MEMPUNYAI 
C AMAN MENTAN JANE Tucur || MENTAH 


SEMUA BAHAN - BAHAN 
ENTAH TE 


| ER 
SERA BAHAN -PAWAN MENTAH YANG: Q“ 2 ° | 
BOLEI di ANGKUT DIBAWA KEPADA LAIN 
SYARIKAT - SYARIKAT MONOPOLI. 


... TENTU PAK DAP 
QIC ASA AI SEMUA teva DAT Am 
NEGERI INI. ` 








== 
E verismo 
` KEUNTUNGAN 


LL: L [| 
SEMUA PELUANG, MELABUK FAMI DI... 
TANAN-TAMAN SATAWAN 


YANG ADA TELAH DI REBUT 
OLEH PELABUR -PELABUR ` 













KAMI SUNQQOH BERUNTUNG 
KERANA GER SYARAT 
SAPERI INI, TAPI... 

` ` MEREKA MENYELESAIKAN MASALAH MEREKA DITEMPAT LAIN 
| KAPITAUS SENTIASA MEMERLUKAN LEBIH BANYAK BAHAN MENTAH, 
© LEBIH RAMAI PEMBELI DAN KILANG-KILANG YANG LEBIH BESAR 
BAGI MENAMBAH. KEUNTUNGAN MEREKA. 


BAGAIMANA CARA MEREKA MENGATASI MASALAH INI? 


SAYA TELAH LAMA MEMIKIRKAN 
MASALAH INI CKATA KRUPP SEORANG, 
KAPITALIS TERMAN), KILANG KILAN; 
KAMI ADALAH KILANG -KILANG 
TERBESAR DIDUNIA SEDANGKAN Á 
TANAH TATAHAN KITA TERLALU 
SIKIT. KAMI PERLU MEL 
TANAH TATARAN KAM KALAU 
KITA INGIN MENGEKALKAN 
FEDUDUKAN KITA. 


KAPITALIS JEPUN DAN ITALI MENGHADAPI MASALAH YANG SAMA SAPERTI 
KAPITALIS TERNAN. MALANG NYA, SELURUH. DUNIA TELAH DITELATAH 
LEH KUASA-KUASA LAN. HANYA MELALUI PERANG SARATA MEREKA 
"DAPAT MERAMPAS TANAH JAJAHAN DARI KUASA IMPERIALIS LAIN. 


sambung bulan depan 

Kebudayaan Malaysia Di ios Jalan 


Kee Than Chye 
Ç : : (Petikan dari The Asia Magazine 
J April 26, 1981) 





d 


SE | | 


. Malaysia mempunyai -masalah 
kebudayaan yang kompleks, malah 


mencabar bagi dunia seni. Para seni- ` 
. man dikehendaki membawa penger- 
` tian kepada pelbagai budaya ,men- 


cari kelemahan dan kekaburannya 
dan akhirnya cuba meneroka jalan 
yang bermakna untuk maju ke 
hadapan. 

Anihnya, cabaran ini jarang di- 
hadapi..Dalam bidang teater, karya- 
karya yang membayangkan peruba- 
han sosial-politik amat kurang. 
Salah satu sebabnya ialah kawalan 


dari pihak berkuasa. Tetapi faktor : 
yang lebih mustahak ialah seni - 


teater di negara ini masih dalam 
peringkat remaja. : Seperti juga 
.dalam masyarakat sekitarnya, ia 
“masih teraba-raba mencari satu 
identiti dan sedang mencuba mem- 


bina satu tradisi nasional. 


. Persamaan itu bukan hanya sé- 
takat ini sahaja. Kesedaran untuk 
membentuk satu seni yang berupa 
nasional hanya timbul satu setengah 
dekad selepas Merdeka. 

Pengaruh penjajah masih berte- 


-rusan. Sejak akhir tahun-tahun lima 


puluhan hingga awal enam puluhan, 
badan-badan drama giat mementas- 


.. kan karya-karya Shakespeare, Shaw 


dan Wildes. dari Barat. Mereka juga 
tidak memberi bimbingan kepada 
bakat-bakat tempatan. Misalnya, di 
dalam badan-badan seperti 
Malaysian Arts Theatre Group 
(MATG), Kuala Lumpur Theatre 
Club (KLTC) dan Penang Players, 
seniman tempatan hanya diberi 
peranan kecil sahaja. 


Perubahan Radikal 
Keadaan ini hanya berubah de- 
ngan tindakan berani oleh beberapa 


orang penulis tempatan seperti 
. Syed Alwi dan K. Das. Mereka telah 


mula menulis sejak separuh akhir 
tahun enam puluhan. Dalam tahun 
1967, setelah bosan dengan keada- 

Dramatasi et “menggunakan unsur dan bahan wayang kulit 


an yang wujud selama itu dan 
dengan hasrat untuk menghasilkan 
karya asli, Mereka telah mengambil 
alih pucuk pimpinan MATG. Per- 
kara yang sama juga berlaku dalam 
KLTC enam tahun kemudiannya. 
Ini telah diikuti dengan beberapa 
perubahan radikal. Karya-karya 
tempatan telah dipentaskan dengan 


"ghairahnya, walaupun dalam bahasa 


Inggeris. Antara pengarang- 
pengarang yang terkemuka pada 
masa itu ialah Edward Dorall, K. 
Das, Patrick Yeoh dan Lee Joo For. 

Pada tika yang sama, drama 
Melayu juga sedang mendapat sam- 
butan baik. Malah, berapa tahun 
sebelumnya satu perubahan besar 
telah berlaku dalam -seni drama 
Melayu apabila Mustapha Kami] 
Yassin menolak tradisi bangsawan 
dan sandiwara, Sejak tahun 1963 
lagi, dia telah mensyorkan supaya 
unsur-unsur realisma diserapkan ke 
dalam drama-drama Melayu. Cerita 
dan plot sepatutnya membanyang- 
kan kehidupan orang-orang biasa, 
dan bukan kisah raja-raja dan hulu- 
balang. 

Stail baru ini, yang dikenali se- 
bagai drama moden, telah berkem- 
bang dengan pesatnya dan keadaan 
ini memberi perangsang kepada 
pengarang-pengarang baru. Tetapi 
kebanyakan cerita-cerita dalam 
drama moden biasanya mengisah- 


` kan isu-isu sosial y yang tiada kontro- 


versi. Masalah yang dipentaskan 


| selalunya menyentuh tentang per- 


canggahan antara kampung dengan 
bandar, atau miskin dengan kaya. 
Yang agak berani ialah karya: 
Mustapha Kamal. Yassin berjudul 
Dua Tiga Kucing Berlari di mana ia 
mengutarakan masalah perkauman, 
Tetapi, ceritanya yang mengisahkan 
tentang cinta seorang pemuda 


. Melayu terhadap gadis Cina telah 


diterima dengan berhati-hati oleh 
orang ramai. 

Walaupun pengaruhnya kuat, 
tetapi bukanlah drama moden yang 


. telah membuka jalan baru di tahun 


tujuh-puluhan. Karya yang mengon- 
cangkan “masyarakat kita dengan 
pandangan baru dalam dunia drama 
di awal dekad itu ialah pementasan 
Bukan Lalang Ditiup Angin, hasil 
karya Noordin Hassan. 

Pentingnya. karya ini boleh di- 
lihat dari tiga segi. Pertamanya, ia: 
telah meninggalkan aliran realisma- 
yang sedia ada dan merintis satu 
jalan baru. Keduanya, dan juga 


-yang terpenting, ia menggunakan 


unsur-unsur asli untuk memberi 
semangat baru kepada teater moden 


Malaysia. Ketiganya, ia memberi 
gambaran dalam bentuk. puisi 
mengenai masa depan yang tidak 
tentu tetapi harus dihadapi dengan 
bijaksana. 

Pada mulanya karya yang men- 
campurkan ciri tradisional dengan 
ciri moden ini telah menimbulkan 
kebingungan di setengah kalangan 
tetapi akhirnya dapat difahami 
orang juga. 

Orang-orang teater sedar bahawa 
Noordin sedang mencari satu iden- 
titi tempatan untuk- dipentaskan 
serta memberi pengertiannya. 
Ekoran dari itu, banyak lagi penulis 
drama telah cuba menggunakan 

` bentuk kebudayaan asli seperti 
boria, dikir barat, bangsawan, 
wayang kulit, syair, randai, 
makyong dan silat untuk mencari 
satu bahasa teater moden. Usaha 
mereka ini adalah lebih berhasil 
. dari perbincangan-perbincangan di 
` Konggres Kebudayaan Kebangsaan 
pada tahun 1971, yang hanya me- 
letakkan prinsip-prinsip teori bagi 
perkembangan . ° kebudayaan 
nasional. 

Dalam tahun-tahun yang 
berikut, kita telah dapat melihat be- 
berapa perkembangan baru. Drama 
Uda dan Dara oleh Usman Awang, 
dengan muzik gubahan Basil Jaya- 
tilaka, telah disambut dengan 
hebatnya dalam tahun 1972. Ini 
membuktikan bahawa Bahasa 
Malaysia sudah mendapat tempat 
utama dalam bidang teater. 

Pada tahun 1973, Syed Alwi ber- 
tukar dari menulis dalam Bahasa 
Inggeris ke Bahasa Malaysia dan 
telah menghasilkan Alang Rentak 
Seribu. Seperti Noordin juga, dia 
menggunakan unsur-unsur asli 
dalam karya-karyanya seperti Tok 

. Perak (1974), Desaria (1978) dan 
Rakan, Teman dan Para Bangsawan 
(1980). 


Dengan persembahan dua drama 


yang terbaru itu, Syed Alwi mengi- 
sytiharkan komitmennya kepada 
negara yang sedang membangun. 
Desaria menunjukkan bahaya- 
bahaya yang akan dialami oleh ma- 
syarakat kita di masa depan jika 
kelak kemajuan dan pembangunan 
dilaksanakan dengan mengenepikan 
faktor perikemanusiaan. Rakan, 
Teman dan Para Bangsawan 

` mengajak semua bangsa untuk 


merenung kembali semua fahaman- 
fahaman dan nilai-nilai lama untuk 
membina masyarakat baru. 


. Satu perkembangan baru juga 
telah dimulakan dalam tahun 1980 


apabila sebuah drama karya seorang 
pengarang Amerika yang terkenal, 
Tennessee - Williams, dipentaskan 
dalam. Bahasa Malaysia dengan 
nama Perhiasan Kaca (The Glass 


‘Menagerie) oleh KLTC setelah isi- 


nya diubahsuaikan dengan keadaan: 
tempatan: Sebelum itu, dalam 
tahun 1974 kelab yang sama juga 


telah mengalih-bahasakan sebuah ` 


lagi drama oleh Willian Gibson ber- 


tajuk The Miracle Worker. Percuba-. 


an terbaru ini bolehlah dianggap se- 
bagai satu kemajuan. Para penonton 
juga mendapati lebih senang mema- 
hami tentang ceritanya dan terus 
memberi galakkan. WË 

Pada - tahun 
Samaranwickrama ` mementaskan 
drama Shakespeare bernama 
Macbeth dalam Bahasa Malaysia. 
Kecuali nama-namspelakun , semua- 
nya telah disesuaikan dengan adat 
Melayu, termasuk bentuk bangsa- 
wan dan pakaian Melayu. Usaha ini 
disambut secara sederhana, mung- 


kin kerana nama-nama pelakonnya - ` 


kedengaran janggal. Terdahulu dari 
itu satu lagi drama Shakespeare ber- 
nama Hamlet telah dipentaskan 
dalam Bahasa Malaysia oleh Teater 
Universiti Sains Malaysia, arahan 
Helen Van Der Poorten. Walaupun 
tidak sehebat Macbeth, ia telah 


- membuka peluang kepada karya-- 
` karya Shakespeare yang lain untuk 


dipentaskan di negeri ini. 

“Adalah nyata bahawa Bahasa 
Malaysia telah berjaya digunakan 
dalam bidang teater dalam tahun 
tujuhpuluhan. Antara pengarang- 
pengarang pada masa itu yang telah 


. memberi sumbangan terhadap per- 


kembangannya termasuk Mustapha 
Nor, seorang tokoh KLTC yang 
mula menulis dalam Bahasa 
Malaysia setelah berjaya menghasil- 
kan drama Tun Kudu dalam tahun 
1975, dan Krishnen Jit, yang ber- 


"1980 Vijya ` 


mula sebagai pengeritik drama dan 
kemudiannya pengarah beberapa,” 
drama Melayu. 


Seorang .lagi tokoh drama ialah 


Dinsman yang muncul dalam per" 


tengahan tahun - tujuhpuluhan 
dengan Jebat, Protes, Bukan Bunuh 
Diri dan Ana. Walaupun mutunya 
agak sederhana sahaja, karyanya 
memberi perangsang -kepada - 
pengarang-pengarang muda pada 
masa itu. Usaha-usaha mereka 
umumnya berupa  introspektif, 
sentiasa mencari jawapan dan 
haluan dalam kehidupan. 


Satu lagi nama yang tidak asing 


dalam dunia seni drama ialah Hatta 
Azad Khan. Dalam bulan Oktober 
tahun lepas, beliau mempersembah- 
kan karyanya yang terbaru, ber- 


judul Jebat sebagai sumbangan ke- 
pada kontroversi Hang Tuah-Hang ` 


Jebat. Seperti juga karya-karya 


yang lebih awal daripadanya, Jebat 
Gitonjolkan sebagai pahlawan ke- 
adilan dan harus disanjung lebih - 


dari Hang Tuah, yang amat setia 
secara membabi-buta kepada kuasa ` 
fewdalisma. 


Tetapi dari segi tema, Jebat ada- 
lah satu kecualian. Pengarang- 
pengarang lain yang sezaman 
dengan Hatta selalunya mengisah- 
kan soal-soal yang abstrak dàn 
metaphysik. Akibatnya, para 
penonton tidak berapa faham dan 
berminat kepadanya. Kini sambu- 


tan orang ramai terhadap drama . 


Melayu kian meleset. Yang menjadi 
popular sekarang ialah drama-drama 
dalam Bahasa Inggeris. 


Selepas 
penulis-penulis drama berdiri di per- 
simpangan jalan Mereka mesti 
mencari bahasa, bentuk persemba- - 
han dan tema yang sesuai dengan 


masyarakat-berbilang bangsa. Kalau 


mereka berjaya menyelesaikan 
masalah ini, para seniman boleh 
yakin pada diri sendiri dan seninya. - 

Seperti manusia terasing 
aku mengenal 

- daerah ini, 
daerah yang kotor 
banyak sempah 
banyak lalat. 


Dunia di depan mata ini, 
dunia sebenar 

bukannya sandiwara; 

mereka menamakan daerah ini 
Chow Kit; | 

dan dari sebuah kamar flat 

di tingkat empat 

aku memerhati 

ke bawah. 


Pandangan biasa 
‘setiap hari; 


Ada sederetan 
tong-tong sampah 
tersusun pahjang: 
di pagi-pagi hari, ` 
buruh-buruh bandaraya 
datang mengosongkan 
= . tong-tong itu; 

memunggah sampah-sampah 
ke lori hijau 

Ke ' untuk dibuang; 
tetapi, sebelum tengahari 
membawa ke petang, 
‘tong-tong itu 
penuh kembali 
dengan sampah-sampah 
baru. 


Di petang hari, 

aku memerhatikañ 

ada orang 

berhenti di tong-tong itu; 
, berbasikal D 

atau berjalan kaki, . 

memilih-milih ` 

mana yang boleh 

dibawa pulang; 

Seorang ayah 

mengambil raket badminton 
yang telah putus tali 

untuk anak sulungnya 
. di rumah; K 
seorang wanita India- 
memilih membawa pulang, 
untuk puteri tersgyang 
sebuah anak patung 


` yang telah kehilangan kaki; 


Dan bila malam, 

daerah ini berwajah suram, 
lampu-lampu bercahaya, 
merah malap; 
lorong-lorong belakang 
gelap; 

pelacur-pelacur kelas tiga 
berkeliaran ` 

setengahnya kelihatan 
sedang pelanggan-pelanggannya 
di kaki-kaki lima; 


Mereka manusia tersisih 
terbuang ke dasrah ini; 
ada yang lenyap 

begitu saja, kemudiannya; 
mati disərang sipilis, 

atau diburu polis; 

tapi yang baru 

akan setia mengganti, 

dan seperti sampah-sampah SA 
yang terbuang, 

pelacur-pelacur ini, 

masih ada yang 

memerlukan. 


Hassan Abdul Karim, 
Kuala Lumpur. 
Februari: 81. 

BERITA RINGKAS DI SANA SINI 

"Mee Segera’ terlalu mahal 
di Sabah dan Sarawak ` 

Menurut laporan Ketua Odit 
Negara mengenai Akaun Kerajaan 
Persekutuan bagi tahun 1977, harga 
kontrek mee segera di Sabah dan 
Sarawak bagi jangkamasa 8hb. 
Januari 1977 hingga 31hb. Disem- 
ber 1978 ialah masing-masing $4.90 
dan $3.90 sebungkus. Harga kon- 
trek mee yang serupa di Semenan- 
jung Malaysia bagi tempoh yang 
sama hanyalah kira-kira 14 sen se- 
bungkus saja. 

Menurut laporan itu lagi, Keraja- 
an sepatutnya boleh menjimat 
$962,000 jika mee itu dibeli di 
bawah kontrek yang terdapat di Se- 
menanjung Malaysia dan kemudian- 
nya menghantar bungkusan mee itu 
ke Sabah dan Sarawak dengan 
menggunakan pengangkutan 
Kementerian Pertahanan. 


Awas kari di Singapura 
Jakarta — Serangga, ranting, 
"kayu, tali, rambut dan sebagainya 




























adalah di antara bahan-bahan kotor `- 


yang dimakan oleh orang-orang 
Singapura (termausk para pelan- 
cung) apabila mereka memakan 
masakan kari dan lain-lain makanan 
berempah di kota raya itu. 
Mengikut satu berita dalam New 
Strait Times, Singapura, Persatuan 
Pengguna telah pun memeriksa tiga 
buah kilang rempah dan mendapati 
bahawa dua daripadanya langsung 
tidak membersihkan bahan rempah 
mentah mereka, Persatuan itu juga 
mendapati bahawa kilang-kilang ter- 
sebut tidak mengambil langkah 

K.H. Lim 


untuk membasuh - kuman-kuman 


yang mungkin terdapat pada 


rempah-rempah mentah. Mereka 
terus memasukkan rempah mentah 
yang diimport itu ke dalam mesin 
pengisar. 

Sebuah kilang mencampur 
tepung ke dalam serbuk putihnya. 
Ia juga mencampurkan sabut dan 
pasir ke dalam ketumbar yang telah 
digiling. Sebuah kilang lain pula 
mencampurkan sekam padi dan 
habuk papan ke dalam rempahnya 
dan mencampurkan biji betik 
dengan lada hitam. 

Serbuk lada juga telah dicampur 
dengan serbuk. dari batu-bata, 
habuk papan dan tepung. Kemu- 
diannya, bahan campuran ini digaul 
pula dengan pencelup merah. Cam- 
puran jagung dan kunyit telah di- 


campurkan ke dalam sejenis serbuk 


lada. Pengguna yang mendapat 
jagung dalam karinya mungkin 
boleh merasa bertuah: sekurang- 
kurangnya mereka tidak memakan 
kari yang dicampurkan dengan 
serbuk batu-bata. 

Peniaga-peniaga rempah Singa- 
pura didapati juga menggunakan 
Chlorox untuk memutihkan lada 
putih mereka. Oleh itu telitilah 
dulu masakan kari yang akan di- 
hidangkan kepada anda bila berada 
dalam Restoran di Singapura dan di 
Malaysia juga. ` 


Pembaca bersatu menyokong 
akhbar yang berani 

Buenos Aires — Ahad — Akhbar 
La Prensa sedang menghadapi ke- 
sulitan kewangan akibat tekanan 






pemerintah. Ini adalah kerana 
akhbar itu telah mengutuk pen- 
cabulan hak kemanusiaan ` dan 
penyalahgunaan kuasa oleh pihak 
pemerintah. Tetapi akhbar itu telah 
pun mendapat pertolongan dari se- 
kurang-kurangnya satu sumbe?, ia- 
itu dari para pembacanya. _ 
'Mereka telah membanjiri surat- 


.khabar itu dengan menempahkan 


ruangan untuk menyampaikan so- 
kongan. “Jahil: Anda tidak boleh 
membunuh buah fikiran”, kata se- 
buah iklan kecil Hector Ouirago 
Rosales. Kebanyakan iklan kecil - 
berbunyi: “Bersatupadu dengan La 
Prensa” 

Pada tiap-tiap- hari akhbar La 
Prensa telah membuat Kritikan ter- 
hadap pemerintah kerana pencabu- 
lannya ke atas hak asasi manusia 
serta caranya rhengendali ekonomi. 
Berikutan dengan Kritikan-kritikan 
ini, pihak pemerintah telah bertin- 
dak dengan menarik balik semua 
iklannya daripada akhbar yang ter- ` 
kenal itu dan dengan itu menyekat 
hasil pendapatannya. - 

Kebanyakan iklan dalam surat- 
khabar di Argentina adalah. dari 
industri-industri yang dikawal oleh 
pemerintah. Dengan menarik balik 
iklan-iklannya, pihak pemerintah 
boleh menjejaskan keadaan ke- 
wangan sesebuah akhbar dan 
mengakibatkan ia ditutup. SG 

Tetapi dalam kes La Prensa para ` 
pembaca telah membanjiri surat- - 
khabar itu dengan iklan-iklan kecil 
dengan tujuan untuk menampung 
kekurangan pendapatan yang di- 
alaminya. ($) 

PIMPINAN KESATUAN 
SEKERJA BERGADUH 


Siapa yang menjadi wakil peker- 
ja Malaysia? Persoalan ini telah 
membincangkan pergerakan Kesatu- 
an Sekerja Malaysia baru-baru ini 
apabila dua daripada kesatuan se- 
kerja yang terbesar bergelut men- 
dapat kuasa. Persaingan adalah an- 
tara Kongres Kesatuan Sekerja 
Malaysia . (MTUC) dan Kongres 
Kesatuan Pekerja Perkhidmatan 
Awam (CUEPACS) untuk men- 
dapat kesetiaan 3.3 juta pekerja 
Malaysia. 

MTUC mendakwa bahawa an- 
tara kesatuan tersebut, ia lebih 
kuat sebab ia mempunyai ahli 
seramai 400,000 orang dalam 126 


kesatuan yang bergabung. Tetapi : 


lapan kesatuan sekerja awam keluar 
daripada MTUC setahun lalu. 
CUEPACS, yang mempunyai 65 ke- 
satuan yang bergabung dengan 
ahli seramai 130,000 orang, telah 
beransur menjadi kuat. 


Pertarungan pahit antara kedua 


gabungan kesatuan ini meningkat 
ke peringkat antarabangsa apabila 
keduanya bergaduh ke atas perwa- 
kilan ke mesyuarat Pertubuhan 
Buruh Antarabangsa (ILO) di 
Geneva pada bulan Jun lepas. 
MTUC mengadu kepada jawatan- 
kuasa pengiktirafan ILO mengenai 
penyertaan dua orang penasihat 
kerajaan dalam rombongan 
CUEPACS. 

Kerajaan, dalam mempertahan- 
kan .pendiriannya menghantar dua 
penasihat tersebut, menyatakan 
bahawa ia hanya mahu mempasti- 
kan supaya pekerja Malaysia yang 
tidak bergabung — iaitu 80% dari- 
pada gunatenaga — mempunyai 
suara. Tetapi pengkritik menyindir 
penglibatan resmi ini, dan setengah 
.pemerhati mencadangkan bahawa 
tujuan kerajaan menghantar wakil- 

- PASANGAN 


Mohd. Hassan 
nya ialah untuk menunjukkan ke- 
pada ‘pelabur asing -bahawa pihak 
berkuasa di Malaysia mempunyai 
perhubungan yang baik dengan 


` kesatuan sekerja. 


CUEPACS membalas dengan 


pembantahan resmi ke atas perlanti- 
kan V David, Setiausaha Agung 
MTUC, sebagai wakil utama dari ` 
Malaysia. Tetapi ILO mengenepi- ' 
kan aduan tersebut atas alasan tek- 





— Manar WR 
PENINJU 
nikal sambil .menyatakan: “Dengan 
sifatnya yang lebih luas, MTUC ada- 
lah pertubuhan yang paling baik un- 
tuk mewakili pekerja secara keselu- 
ruhan.” 

Pergaduhan antara MTUC dan 
CUEPACS ini telah berakar umbi 
sebelum pertelingkahan ILO baru- 
baru ini, Dalam bulan Julai 1977, 
CUEPACS meluluskan usul yang 
mendakwa dirinya sebagai pusat 
kebangsaan kegiatan-kegiatan ke- 
satuan sekerja. Sebelum itu, ia telah 
membiarkan isu-isu kebangsaan dan 
antarabangsa kepada MTUC, semen- 
tara ia menumpu perhatian kepada 
perkara-perkara ekonomik; Penga- 
kuan ini telah membawa per- 


- pecahan besar secara terbuka yang 


berlaku pada tahun 1980. 

Pada masa itu, MTUC sedang 
berperang dengan kerajaan atas 
pemindaan kepada undang-undang 
buruh yang menyekat kegiatan- 
kegiatan kesatuan sekerja. Walau 


bagai mana pun, setengah kesatuan 
pekerja awam merasakan bahawa 


. MTUC tidak memperjuangkan Isu- 


isu yang berfaedah. Jamaluddin Isa, 
setiausaha agung CUEPACS ' ber- 
hujjah: “Kami bercerai kerana me- 
reka tidak mementingkan kepenti- 
ngan sektor awam apabila mereka 
membangkang pindaan-pindaan 

Sejak perpecahan tahun 1980 
itu, perhubungan antara .kedua 
pihak telah bertambah buruk. 
Pada masakini, kedua-duanya hanya 
dapat tuduh-menuduh. David 
menyatakan bahawa perhubungan 
rapat CUEPACS dengan kerajaan 


| boleh menjejaskan kebolehannya 
dalam usaha mewakili kaum pe- 


kerja. la mendakwa: “Kerajaan 
sedang menggunakan CUEPACS 
untuk memecahkan perpaduan pe- 
kerja. Presiden CUEPACS Encik T. 
Narendran ialah seorang pekerja 
awam. Bagaimanakah seorang pe- 
kerja awam dapat membangkang 
ketidakadilan kerajaan?” 

Tetapi Jamaludin mempertahan- 
kan prestasi CUEPACS pada masa 
lalu, “Rekod kami menunjukkan 
bahawa kami telah bercanggah de- 
ngarr kerajaan dalam beberapa isu”. 
Mengenai MTUC pula: “Badan itu 
tidak dapat berkhidmat untuk ke- 
pentingan pekerja di sisi” tegasnya. 

Memang benar bahawa perlanju- 
tan pertengkaran atas perkara- 
perkara kecil ini seringkali menam- 
pakkan bahawa kepentingan kesatu- 
an sekerja tidak dipedulikan oleh 
para pemimpin pekerja. Kini MTUC 
sedang menghadapi masalah ke- 
wangan. Mengikut khabar, hutang- 
nya sebanyak M$2.7 juta telah me- 
maksakannya mendapat bantuan 
dari kesatuan-kesatuan sekerja di 
German dan Sweden untuk menje- 
laskannya, 

- BUKIT GASING LOSES ITS TOP 


. WB, Gan 


For the more 
residents in Petaling Jaya, the 
luscious secondary jungle in- Bukit 
Gasing, a gazetted’ green-belt area, 
has long provided a cooling effect 
to their eyes, ears and lungs. The 
vegetation is also important in 
preventing soil erosion and as a 
habitat for wild animals and birds 
and in providing a natural drainage 
system. They do not want to be 
reminded of the 1971 events when 
a nearby housing project caused a 
landslip which destroyed several 
houses. 

. It was therefore much to their 
shock when. one fine day in March 
this year, the trees on the hill 


nearer the Federal Highway started 


coming down. For the concerned 


residents a one-sided battle of. 


words with the authorities began: 

On March 19th a letter 
containing 42 signatures was sent to 
the PJ Municipality to enguire 
about the felling of trees on Gasing 
Ridge. 

A week later, the PJ Munici- 
pality replied that the ridge-clearing 
project was not under their juris- 
diction. The petition was redirected 
to the Federal Territory Ministry. 
There was no reply. 

On April 21st, another similar 
letter was sent to the Ministry. 
Again there was silence. - 

On June 6th, a press release 
from the deputy director of public 
relations of City Hall, Cik Nik 
“Kamariah Nik Abdul Rahman 
announced a 192-acre City Hall 
public housing project on private 
rubber land under the Fourth Plan. 
The much needed public housing in 
the Kampung Kerinci-Pantai area 
was not in tlie gazetted green-belt 
area. 

The residents disputed this and, 
in a letter to the press, maintained 
that “our unofficial investigations 
nevertheless show that the Federal 


` Territory boundary does not 


follow the ridge-line. Inspection of 
a copy of the survey map (Federal 
Territory Plan gazette no. 383) 
indicates that a much wider strip 


` should exist between the built-up 


area of Section 5, Petaling Jaya, 
and the land clearance than is 
actually the case, especially in the 


vicinity of Jalan 5/21B. In other. 


words, we fear that a surveying 
error has been made and the 
contractors have strayed into 
Selangor territory.” Why has the 
steep summit been attacked when 
the project can make use of the 
“gently sloping”, belukar-covered 
eastern slope of the hill”? 


By the end of July, several 
letters had been sent to the press to 
draw public awareness and. public 
pressure to the possible environ- 
mental hazards this indiscriminate 
clearing can bring. Meanwhile, 
City Hall remained silent and 
several calls to the Ministry have 
been rebuffed. 

Encik Yusoff Mohammad, a 
part-time lecturer at Universiti Ke- 
bangsaan had several questions: to 


| ask: “Why 


enquiries? 


has the Federal 
Territory Ministry refused. an open 


interview? Why has there been no: 


reply whatsoever to the residents 
Why -has the ` brief 
response by the -City Hall spokes- 
man been so negative? WHAT IS 
THERE TO HIDE? Encik Yusof is 
also disappointed ‘that the more 
well to do residents of Section 5, 
whose houses are directly affected, 
do not want to be, involved.. 
According to him “they are thé 
bigguns..but no bullets!” ~ 
Recent inquiries at Malaysian 
International Consultants Sdn. 
Bhd., project consultants for the 
Pantai-Kg. Kerinchi housing 


. project, revealed interesting new 


information. A private housing 
scheme of 45 detached luxury 
bungalows ranged along the ridge ` 





top and served by their own road' 
system (see plan) is the real cause 
for the balding of the Gasing 
Ridge. 

Conveniently riding under the 
cover of the World Bank supported 
public housing scheme nearby, it 
appears that private development 
interest are scalping Bukit Gasing 
to make way for a luxury private 
housing Project! d 

“LION OF THE DESERT” 
SEBUAH FILEM `ANTI-IMPERIALIS 


Robert Tan 


Filem Lion of the Desert (Singa 
Padang Pasir), yang diarah oleh 
Moustapha Akkad (pengarah filem 
The -Message mengenai riwayat 
hidup Nabi Muhammad s.a.w.) ada- 
lah sebuah filem yang agak berbeda 
dari kebanyakan filem yang diton- 
toni di negeri ini. Ini adalah kerana 
filem tersebut telah cuba memper- 
sembahkan sejarah dari sudut 
pandangan dan juga untuk kepen- 
tingan orang-orang Dunia Ketiga 
yang telah dan masih lagi menjadi 
mangsa penindasan imperialisme 
Barat. Filem ini, yang telah 
menelan perbelanjaan sebanyak $69 
juta adalah merupakan sebuah filem 
yang benar-benar bersifat anti- 
imperialis. 

Ceritanya 

Ianya mengisahkan perjuangan 
orang-orang Badwi yang - dipimpin 
oleh Omar Mukhtar (Anthony 
Quinn) menentang penjajahan 
diktator fasis Itali Mussolini (Red 
Steiger) yang ingin menakluki 
Afrika Utara, khususnya Libya. 
Peristiwa yang digambarkan dalam 
filem ini adalah cerita benar yang 
berlaku dalam tahun 20’an dan 
awal tahun 30'an. Pada masa itu, 
diktator Mussolini sangat marah 
dengan peperangan selama 20 tahun 
yang dicetuskan oleh orang-orang 
Badwi Beliau telah menghantar 
Jeneral Graziani (Oliver ` Reed) 
untuk menghancurkan orang-orang 
Badwi yang ` memberontak dan 
menangkap pemimpin mereka. 

Menerusi filem ini, kita dapat 


melihat kezaliman tentera 
Mussolini, yang dipimpin oleh 
Graziani, menyerang orang-orang 


Badwi dan melakukan pembunu- 
han sewenang-wenangnya termasuk 
mereka yang tidak berdosa dalam 
usaha mereka untuk melemahkan 
kekuatan orang-orang Badwi yang 
memberontak dan seterusnya me- 
nangkap pemimpinnya Omar 
Mukhtar. 

Filem ini juga menunjukkan 
taktik-taktik kotor yang digunakan 
oleh Graziani untuk menjayakan 
cita-cita Mussolini di samping ingin 
mencabitkan namanya dalam buku 
sejarah perang Itali. Taktik pertama- 
nya ialah mengadakan perundingan 
kerana mahu masa lebih untuk 
menguatkan bala tenteranya. Apa- 
bila dia sudah bersedia untuk 
menyerang, dia telah mengambil 
langkah untuk memotong bekalan 
dari orang-orang Badwi kepada 
pemberontak-pemberontak itu. Ini 
dilakukan dengan menempatkan 
orang-orang Badwi dalam kem 
tahanan dan mendirikan pagar ber- 
dawai duri di kawasan sempadan. 

Berhadapan dengan kekuatan 
tentera fasis Mussolini yang dileng- 
kapkan dengan berbagai senjata 
moden, Omar Mukhtar pasti meng- 
hadapi kekalahan. Tetapi, itu hanya 
berlaku setelah ia berjaya menjadi 
simbol semangat perjuangan orang- 
orang Badwi dan turut dihormati 
oleh musuhnya. 

Kejayaannya 

Adegan-adegan peperangan dan 
kekejaman tentera Mussolini yang 
terdapat dalam filem ini begitu me- 
narik dan realistik sekali. Dengan 
filem ini, ternyatalah Moustapha 
Akad boleh: menandingi pengarah- 
pengarah besar lain seperti David 
Lean, Cecil B. De Mille dan Francis 
Ford Coppola. 

Menonton filem ini, yang 
mengambil masa selama 140 minit, 
akan membawa penonton-penonton 
bersimpati dengan perjuangan 
orang-orang Badwi yang telah beru- 
saha berbagai cara,. termasuk 
mengorbankan nyawa, bagi. mem- 
bebaskan tanahair mereka. Ini 
bolehlah dianggapkan sebagai satu 
kejayaan Moustapha Akkad. 

Kelemahannya 
Namun demikian, masih terda- 


pat beberapa kelemahan yang sering- 


terdapat dalam filem-filem Holly- 





wood paya ini. Sebagai contoh, se- 
tiap watak dalam filem ini hanya 
mempunyai satu perwatakan saja. 


Akibatnya, penonton mungkin 
beranggapan bahawa pengarah tidak 
benar-benar mencermin realiti. 
Peranan wanita yang ditonjolkan 
hanyalah untuk bersedih, menangis 
dan menunjukkan geram mereka. 
Walaupun kekejaman tentera fasis 
Itali telah dipaparkan secara realis- 
tik tetapi ia telah gagal, untuk 
memberi pemahaman yang men- 
dalam tentang fasisma dan imperia- 
lisme khususnya yang telah wujud 
di Itali. 

Aspek-aspek psikologi dan 
ideologi askar-askar fasis itu adalah 
lebih kompleks daripada apa yang 
ditunjukkan di mana mereka hanya- 
lah merupakan orang jahat saja. Di 
samping itu, perhatian berat yang 
diberi untuk menghidupkan babak- 
babak ngeri dalam peperangan dan 
kezaliman tentera fasis Itali telah 
menyebabkan pengarah kurang 
memperkembangkan watak-watak 
dalam filem ini serta hubungan 
antara mereka itu. 

Kesimpulan 

Walaupun terdapat kelemahan- 
kelemahan ini, usaha Moustapha 
Akkad untuk membuat sebuah 
filem tentang kejahatan dan kedur- 
janaan fasisma dan perjuangan 
gagah berani rakyat Libya harus di- 
beri setinggi-tinggi tahniah. Malah, 
usaha-usahanya itu harus dicontohi 
oleh pengarah-pengarah filem di 
Dunia Ketiga yang mana ramai dari 
mereka masih terikut-ikut dengan 
sikap setengah pengarah-pengarah 
di Barat yang menganggap pejuang- 
pejuang kebebasan dan kemerdeka- 
an di negara Dunia Ketiga sebagai 
pengganas dan anasir perosak. 

Kesimpulannya, . filem Lion of 
the Desert ini adalah menarik dan 
pasti tidak akan mengecewakan 
para penontonnya. ($) 

I didn't know he was a man of 
rigid principles...he took the 
bribe but wouldn't issue the 
licence because that would 

be irregular! 


R.K.Laxman in. 
‘The Times of India” 











